open-index/open-wikipedia-markdown huggingface dataset:
ദുർമാർഗ ചരാധമുലനു

ത്യാഗരാജസ്വാമികൾ തെലുഗുഭാഷയിൽ രചിച്ചിരിക്കുന്ന  ഒരു കൃതിയാണ് **ദുർമാർഗ  ചരാധമുലനു**. രഞ്ജനിരാഗത്തിൽ  രൂപകതാളത്തിലാണ് ഈ കൃതി ചിട്ടപ്പെടുത്തിയിരിക്കുന്നത്.

## വരികൾ
### പല്ലവി
ദുർമാർഗ  ചരാധമുലനു ദൊര നീവന ജാലരാ 
(ദുർമാർഗ)
### അനുപല്ലവി
ധർമാത്മക ! ധനധാന്യ ദൈവമു നീവൈ  
യുണ്ഡഗ (ദുർമാർഗ)
### ചരണം
പലുകു ബോടിനി സഭലോന   
പതിതമാനവുലകൊസഗു  
ഖലുലനെച്‍ചട ബൊഗഡനി ശ്രീകര !   
ത്യാഗരാജവിനുത (ദുർമാർഗ)
## അവലംബം

## പുറത്തേക്കുള്ള കണ്ണികൾ
* സുധാരഘുനാഥിന്റെ ആലാപനം
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
വർഗ്ഗം:തെലുങ്ക് ഭാഷയിൽ ചിട്ടപ്പെടുത്തിയ സംഗീതകൃതികൾ
വർഗ്ഗം:രഞ്ജനി രാഗത്തിൽ ചിട്ടപ്പെടുത്തിയ കൃതികൾ
ദം പുഖ്ത്

പകരം=woman with a very large pot sealed with dough|ലഘുചിത്രം| ദം ബിരിയാണി തുറക്കാൻ പോകുന്ന ഷെഫ് അസ്മാ ഖാൻ
ഇന്ത്യൻ ഉപഭൂഖണ്ഡത്തിന്റെ വടക്കൻ മേഖലകളിൽ പ്രചാരമുള്ള ഒരു പാചകരീതിയാണ് **ദം പുഖ്ത്** ( ). **ലർമീൻ**, **സ്ലോ ഓവൻ പാചകം** എന്നും ഇത് അറിയപ്പെടുന്നു. അതിൽ ഇറച്ചിയോ പച്ചക്കറികളോ വളരെ കുറഞ്ഞ തീയിൽ അടച്ച പാത്രങ്ങളിൽ പാകം ചെയ്യുന്നതാണ് ഈ പാചകരീതി. കുറഞ്ഞ അളവിൽ സുഗന്ധവ്യഞ്ജനങ്ങൾ കൂടി ചേർക്കുന്ന ദം പുഖ്ത് രീതിയിൽ പാത്രങ്ങൾ അടക്കാനായി മാവ് കുഴച്ചത് ഉപയോഗിക്കുന്നു. പതിനെട്ടാം നൂറ്റാണ്ടിൽ നവാബ് ആസഫുദ്ദൗലയുടെ കാലത്താണ് ഈ രീതി പ്രചാരത്തിൽ വന്നതെന്ന് കരുതപ്പെടുന്നു. പാക്കിസ്ഥാനി, ഉത്തരേന്ത്യൻ വിഭവങ്ങളിൽ ഈ സാങ്കേതികവിദ്യ വ്യാപകമായി ഉപയോഗിക്കുന്നു. 
## രീതി
ദം എന്നാൽ ചെറിയ തീയിൽ വെക്കുക എന്നും, പുഖ്ത് എന്നാൽ പാചകരീതി എന്നുമാണ് അർത്ഥം. അടി കനം കൂടിയ പാത്രങ്ങളിലാണ് ദം പുഖ്ത് രീതിയിൽ പാചകം ചെയ്യാറുള്ളത്. ആവി പുറത്തുപോവാതെ സാവധാനം ചെറുതീയിൽ വെന്തുവരുന്നതുകൊണ്ട് ഓരോ ചേരുവകളുടെയും സ്വാഭാവിക രുചിയും ഗന്ധവും പരമാവധി ഭക്ഷണത്തിൽ കലരുന്നു എന്നാണ് ഇതിന്റെ തത്വം. 
## അവലംബം

വർഗ്ഗം:പഞ്ചാബി പാചകം
വർഗ്ഗം:ഇന്ത്യൻ ഭക്ഷണവിഭവങ്ങൾ
വർഗ്ഗം:പാകിസ്താനി പാചകം
കർണ്ണാടകസംഗീത രചയിതാക്കളുടെ പട്ടിക

ഭാരതീയ ശാസ്ത്രീയസംഗീതത്തിന്റെ ഉപവിഭാഗമായ കർണ്ണാടകസംഗീതകീർത്തനങ്ങളുടെ രചയിതാക്കളുടെ പട്ടിക:.

## ത്രിത്വത്തിനു മുമ്പുള്ള രചയിതാക്കൾ (പതിനെട്ടാം നൂറ്റാണ്ടിന്റെ അവസാന കാലത്തിനു മുൻപ്)

## പതിനെട്ടാം നൂറ്റാണ്ടിന്റെ അവസാനവും 19-ആം നൂറ്റാണ്ടിന്റെ തുടക്കവും

## ത്രിത്വാനന്തര സംഗീതജ്ഞർ (19-ആം നൂറ്റാണ്ട്)

## ത്രിത്വത്തിന് ശേഷമുള്ള രചയിതാക്കൾ-(ഇരുപതാം നൂറ്റാണ്ടിലും അതിനുശേഷവും)

*

## മൈസൂർ സാമ്രാജ്യത്തിലെ മറ്റ് കർണ്ണാടകസംഗീത രചയിതാക്കൾ
* വീണ ശേഷണ്ണ (1852–1926)
* രല്ലപ്പള്ളി അനന്ത കൃഷ്ണ ശർമ്മ (1893–1979)
* ചൗഡയ്യ (1894–1967)
* ജയചാമരാജ വൊഡെയാർ (1919–1974)
* ടൈഗർ വരദാചാര്യർ (1876–1950)

## ഭക്തി സന്യാസിമാരായ കർണ്ണാടകസംഗീത രചയിതാക്കൾ

* കാരയ്ക്കൽ അമ്മേയർ (7-ാം നൂറ്റാണ്ട്)
* തിരുനാവുക്കരശർ (7-ാം നൂറ്റാണ്ട്)
* തിരുജ്ഞാന സംബന്ദർ (7-ാം നൂറ്റാണ്ട്)
* സുന്ദരാർ (7-ാം നൂറ്റാണ്ട്)
* ആണ്ടാൾ (9-ാം നൂറ്റാണ്ട്)
* മനിക്കവാസഗർ (10-ാം നൂറ്റാണ്ട്)
* മാധ്വാചാര്യ (12-ാം നൂറ്റാണ്ട്)
* പദ്മനാഭ തീർത്ഥർ (12-ാം നൂറ്റാണ്ട്)
* അല്ലാമ പ്രഭു (12-ാം നൂറ്റാണ്ട്)
* മുത്തു തണ്ടവാർ (14-ാം നൂറ്റാണ്ട്)
* ശ്രീപദരാജ (14-ാം നൂറ്റാണ്ട്)
* വ്യാസതീർത്ഥ (1460–1539)
* നാരായണ തീർത്ഥ (1580–1660)
* രാഘവേന്ദ്രസ്വാമി (1595–1671)

## അവലംബം

* http://www.thehindu.com/arts/music/article2618959.ece#.Tr5zbWkGd-A.email
* https://web.archive.org/web/20151225101816/http://saaranimusic.org/vaggeya/vaggeyakarulu.php
ഗംഗാബോണ്ടം

ഒരു തെങ്ങ് ഇനമാണ് ഗംഗാ ബോണ്ടം. ഇന്ത്യയിൽ വളരുന്ന തെങ്ങുകളിൽ ഏറ്റവും ചെറിയ തെങ്ങാണിത്. ആന്ധ്രാപ്രദേശിലാണ് ഇത് കൂടുതലായി വളരുന്നത്. തൈ നട്ട് രണ്ടരവർഷം കൊണ്ട് ഇത് കായ്ക്കുന്നു. പപ്പായയുടെ ആകൃതിയിലുള്ള തേങ്ങകൾ പ്രത്യേകത ആണ്.   ഒരു തെങ്ങിൽ നിന്നും 250 മുതൽ 300 വരെ തേങ്ങ ഒരു വർഷം ലഭിക്കുന്നു.  കൂടാതെ  കൊപ്രയാക്കിയാൽ ശരാശരി 190 ഗ്രാം കൊപ്രയും  68% വെളിച്ചെണ്ണയും ലഭിക്കും. തേങ്ങക്കും ഇളനീരിനും എണ്ണക്കും ഒരു പോലെ അനുയോജ്യമാണ്. 

## റഫറൻസുകൾ

വർഗ്ഗം:തെങ്ങിനങ്ങൾ
വർഗ്ഗം:തെങ്ങ്
കല്പസങ്കര

ഒരു സങ്കര ഇനം തെങ്ങ് ഇനമാണ് **കല്പസങ്കര**. കാറ്റു വീഴ്ച കാര്യമായി ബാധിക്കില്ല എന്നതും ബാധിച്ചാൽ പോലും വിളവിൽ കാര്യമായ കുറവ് ഉണ്ടാകില്ലെന്നതും ഒരു പ്രത്യേകതയാണ്.  

കാറ്റുവീഴ്ചബാധിത പ്രദേശങ്ങളിൽ രോഗം ബാധിക്കാതെ വളർച്ച നേടിയ പശ്ചിമതീര നാടൻ തെങ്ങിന്റെ പരാഗം ചാവക്കാട് കുറിയ പച്ചയിൽ പരാഗണം നടത്തിയപ്പോൾ കിട്ടിയ സങ്കര ഇനമാണിത്. അധികം പൊക്കം വയ്ക്കാത്തതും നട്ട്  40 മാസത്തിനകം കായ്ക്കുന്നതുമാണ് ഈ ഇനം. എട്ടുവർഷം പ്രായമായ തെങ്ങ് അഞ്ചു മീറ്റർ ഉയരം വയ്ക്കും. ഒരു വർഷം ശരാശരി 84 തേങ്ങ വിളവ് ലഭിക്കും. തേങ്ങക്ക് ശരാശരി 840 ഗ്രാം തൂക്കം വരും.  കൊപ്ര ഒന്നിന് 170 ഗ്രാമും വെളിച്ചെണ്ണ 67 ശതമാനവുമാണ്. വരൾച്ചയെ അതിജീവിക്കാൻ ശേഷിയുണ്ട്.  

## റഫറൻസുകൾ

വർഗ്ഗം:തെങ്ങിനങ്ങൾ
ചന്ദ്രസങ്കര

ഒരു സങ്കരയിനം തെങ്ങാണ് ചന്ദ്രസങ്കര. കാറ്റു വീഴ്ചയില്ലാത്ത പ്രദേശങ്ങളിലേക്കായി തോട്ടവിള ഗവേഷണകേന്ദ്രം വികസിപ്പിച്ചെടുത്ത സങ്കരയിനമാണിത്. ചാവക്കാട് കുറിയ ഓറഞ്ച് മാതൃവൃക്ഷമായും പശ്ചിമതീര നെടിയ നാടൻ പിതൃവൃക്ഷമായി പരാഗണം നടത്തിയാണ് ഈ സങ്കരയിനം വികസിപ്പിച്ചെടുത്തത്. 3–4 വർഷത്തിനുള്ളിൽ കായ്ക്കും. ശരാശരി വിളവ് 116 തേങ്ങയും കൊപ്രയുടെ അളവ് 215 ഗ്രാമും   ഒരു തെങ്ങിൽനിന്നു പ്രതിവർഷം 30 കിലോ കൊപ്ര ലഭിക്കും. 1985 ലാണ് തോട്ടവിള ഗവേഷണ കേന്ദ്രം ഇത് വികസിപ്പിച്ചെടുത്തത്.  

## റഫറൻസുകൾ

വർഗ്ഗം:തെങ്ങിനങ്ങൾ
ചന്ദ്രലക്ഷ

ഒരു സങ്കര ഇനം തെങ്ങാണ് ചന്ദ്രലക്ഷ.  ലക്ഷദ്വീപ് ഓർഡിനറി മാതൃവൃക്ഷവും ചാവക്കാട് ഓറഞ്ച് പിതൃവൃക്ഷവുമാണ്. ആറ് വർഷംകൊണ്ട് ഇത് വിളവ് നൽകും. ശരാശരി വിളവ് 109 തേങ്ങ. കൊപ്രയുടെ അളവ് 195 ഗ്രാം. പ്രതിവർഷം 21 കിലോ കൊപ്ര ലഭിക്കുന്നു. വരൾച്ചയെ പ്രതിരോധിക്കാൻ ശേഷിയുണ്ട്. 

## റഫറൻസുകൾ

വർഗ്ഗം:തെങ്ങിനങ്ങൾ
കേരസങ്കര

ഒരു സങ്കര ഇനം തെങ്ങാണ് കേരസങ്കര. 1989 ൽ കേന്ദ്ര തോട്ടവിള ഗവേഷണ സ്ഥാപനമാണ് ഇത് വികസിപ്പിച്ചെടുത്തത്. പശ്ചിമതീര നെടീയ നാടൻ മാതൃവൃക്ഷവും ചാവക്കാട് കു റിയ ഓ റഞ്ച് പിതൃവൃക്ഷവുമാണ് ഇതിന്. അഞ്ച് വർഷത്തിനുള്ളിൽ വിളവെടുക്കാൻ പര്യാപ്തമാകും. പ്രതിവർഷം 100 നും മുകളിൽ നാളികേരം ലഭിക്കുന്നു. ഒരു നാളികേരത്തിൽ 187 ഗ്രാം കൊപ്ര ലഭിക്കുന്നു. തെങ്ങിൽ നിന്ന് പ്രതിവർഷം 20 കിലോയോളം കൊപ്ര ലഭിക്കും.   

## റഫറൻസുകൾ

വർഗ്ഗം:തെങ്ങിനങ്ങൾ
കൽപസമൃദ്ധി

ഒരു സങ്കര ഇനം തെങ്ങാണ് കൽപസമൃദ്ധി. കരിക്കിനും കൊപ്രയ്ക്കും യോജിച്ച ഡി x ടി സങ്കരമാണിത്. മലയൻ കുറിയ മഞ്ഞ മാതൃവ്യക്ഷവും പശ്ചിമതീര നെടിയ പിതൃവൃക്ഷവുമാണ് ഇത് വികസിപ്പിക്കാൻ വേണ്ടത്. അഞ്ച് വർഷത്തിനുള്ളിൽ കായ്ഫലം ലഭിക്കും.  നന്നായി ജലസേചനം ചെയ്താൽ 3-4 വർഷത്തിൽ കായ്ക്കും.  ഒരു വർഷം ഏതാണ്ട് .118 നാളികേരം ലഭിക്കുന്നു. ഒരു നാളികേരത്തിൽ 220 ഗ്രാം കൊപ്രയും ഒരു തെങ്ങിൽ നിന്ന് 26 കിലോ കൊപ്രയും പ്രതിവർഷം ലഭിക്കും.  

## റഫറൻസുകൾ

വർഗ്ഗം:തെങ്ങിനങ്ങൾ
കൽപശ്രേഷ്ഠ

ഒരു സങ്കര ഇനം തെങ്ങാണ് കൽപശ്രേഷ്ഠ.  ഡി x ടി സങ്കരയിനം ആണിത്. കേന്ദ്ര തോട്ടവിള ഗവേഷണ കേന്ദ്രമാണ് ഇത് വികസിപ്പിച്ചെടുത്തത്. മലയൻ കുറിയ മാതൃ വൃക്ഷവും തിപ്പത്തൂർ ടോൾ പിതൃവൃക്ഷവുമായാണ് ഇത് വികസിപ്പിച്ചത്. നട്ട് 6-7 വർഷത്തിനുള്ളിൽ കായ്ക്കുന്ന ഈ തെങ്ങിനം ജലസേചനം നന്നായുള്ളിടത്ത് നാലുവർഷത്തിനുള്ളിൽ തന്നെ കായ്ക്കുന്നു. പ്രതിവർഷം ശരാശരി 167 തേങ്ങ ലഭിക്കുന്നു. ഒരു നാളികേരത്തിൽ നിന്ന്  215 ഗ്രാം കൊപ്ര വീതം ഒരു തെങ്ങിൽ നിന്ന് ഒരു വർഷം 36 കിലോ കൊപ്രയും ലഭിക്കുന്നു.  

## റഫറൻസുകൾ

വർഗ്ഗം:തെങ്ങിനങ്ങൾ
കേരശ്രീ

ഒരു സങ്കര ഇനം തെങ്ങാണ് കേരശ്രീ. കേരള കാർഷിക സർവ്വകലാശാല വികസിപ്പിച്ചെടുത്ത സങ്കര ഇനമാണിത്. കാറ്റുവീഴ്ച ഇല്ലാത്ത സ്ഥലങ്ങളിലേക്കായാണ് ഇവ വികസിപ്പിച്ചിട്ടുള്ളത്. പശ്ചിമതീര നെടീയ ഇനം പിതൃവൃക്ഷമായും മലയൻ കുറിയ മഞ്ഞ ഇനം മാതൃവൃക്ഷമായുമാണ് ഇവ സങ്കരപ്പെടുത്തിയിരിക്കുന്നത്. 130 നാളികേരം പ്രതിവർഷം ലഭിക്കുന്നു. നട്ട് അഞ്ചു വർഷം കൊണ്ട് കായ്ക്കുന്നു. തേങ്ങ ഒന്നിന് 216 ഗ്രാം കൊപ്ര വീതം ഒരു തെങ്ങിൽ നിന്ന് ശരാശരി 28 കിലോ വരെ കൊപ്ര ലഭിക്കുന്നു. 

## റഫറൻസുകൾ

വർഗ്ഗം:തെങ്ങിനങ്ങൾ
കേരസൗഭാഗ്യ

ഒരു സങ്കര ഇനം തെങ്ങാണ് കേര സൗഭാഗ്യ. 1993 ഇൽ കേരള കാർഷിക സർവകലാശാല പുറത്തിറക്കിയ കുറിയ സങ്കരയിനമാണിത്.  പശ്ചിമതീര നെടിയ നാടൻ പിതൃവൃക്ഷവും എസ്.എസ്. ആപ്രിക്കോട്ട് എന്ന മറുനാടൻ ഇനം മാതൃവ്യക്ഷവുമുപയോഗിച്ചാണ് ഇത് സങ്കരപ്പെടുത്തിയെടുത്തിരിക്കുന്നത്.പ്രതിവർഷം 116 നാളികേരം ലഭിക്കുന്ന ഇനമാണ്. നാളികേരം ഒന്നിന് 196 ഗ്രാം കൊപ്ര എന്ന തോതിൽ പ്രതിവർഷം 23 കിലോ കൊപ്ര ലഭിക്കും. 

## റഫറൻസുകൾ
കേരഗംഗ

ഒരു കുറിയ സങ്കര ഇനം തെങ്ങാണ് കേരഗംഗ. കേരള കാർഷിക സർവ്വകലാശാല വികസിപ്പിച്ചെടുത്ത സങ്കരയിനമാണിത്. പശ്ചിമതീര നെടിയ നാടൻ മാതൃവൃക്ഷവും ഗംഗബോണ്ടം എന്ന കുറിയ ഇനം പീതൃവൃക്ഷവുമായാണ് ഇത് വികസിപ്പിച്ചിരിക്കുന്നത്. ശരാശരി 101 നാളികേരം പ്രതിവർഷം ലഭിക്കുന്ന ഈ ഇനത്തിന്റെ ഒരു തേങ്ങയിൽ നിന്ന് 208 ഗ്രാം കൊപ്ര ലഭിക്കുന്നു. 20 കിലോ പ്രതിവർഷം കൊപ്ര ലഭിക്കും.  

## റഫറൻസുകൾ

വർഗ്ഗം:തെങ്ങിനങ്ങൾ
അനന്തഗംഗ

ഒരു സങ്കര ഇനം കുറിയ തെങ്ങാണ് അനന്തഗംഗ. 1999 ഇൽ കേരള കാർഷിക സർവ്വകലാശാലയാണ് ഇത് വികസിപ്പിച്ചെടൂത്തത്. ആൻഡമാൻ ഓർഡിനറി മാതൃവൃക്ഷവുമായും ഗംഗ ബോണ്ടം എന്ന കുറിയ ഇനം പിതൃവൃക്ഷവുമായാണ് ഇത് സങ്കരപ്പെടൂത്തിയിരിക്കുന്നത്. പ്രതിവർഷം 95 തേങ്ങ ശരാശരി ലഭിക്കുന്നു. ഒരു നാളികേരത്തിൽ നിന്ന് 216 ഗ്രം കൊപ്ര ലഭിക്കുന്നു. ഒറ്റു തെങ്ങിൽ നിന്ന് 20 കിലൊ കൊപ്ര പ്രതിവർഷം ശരാശരി ലഭിക്കുന്നു.  നന്നായി ജലസേചനം ചെയ്യാൻ സാധിക്കുന്നതോ മഴ നന്നായി ലഭിക്കുന്നതോ ആയ സ്ഥലങ്ങളാണ് അനുയോജ്യം. 

## റഫറൻസുകൾ

വർഗ്ഗം:തെങ്ങിനങ്ങൾ
ലക്ഷഗംഗ

ഒരു കുറിയ സങ്കര ഇനം തെങ്ങാണ് ലക്ഷഗംഗ.  ടി x ഡി സങ്കരമായാണ്  1987 ഇൽ കേരള കാർഷിക സർവ്വകാലാശാല ഇതിനെ വികസിപ്പിച്ചിരിക്കുന്നത്.  ലക്ഷദ്വീപ് ഓർഡിനറി മാതൃവൃക്ഷവും ഗംഗബോണ്ടം  പിതൃവൃക്ഷവുമാണ്. പ്രതിവർഷം ശരാശരി 108 നാളികേരം ലഭിക്കും. 

## റഫറൻസുകൾ
ഗുരുവായൂർ ഗ്രീൻ ഹാബിറ്റാറ്റ് സൊസൈറ്റി

തൃശൂർ ജില്ലയിലെ പാവറട്ടി ആസ്ഥാനമായി പ്രവർത്തിക്കുന്ന ഒരു സർക്കാരിതര ജൈവവൈവിധ്യസംരക്ഷണ സംഘടനയാണ് **ഗ്രീൻ ഹാബിറ്റാറ്റ്** എന്ന ചുരുക്കപ്പേരിൽ അറിയപ്പെടുന്ന **ഗുരുവായൂർ ഗ്രീൻ ഹാബിറ്റാറ്റ് സൊസൈറ്റി** കടലാമ സംരക്ഷണ പ്രവർത്തനങ്ങളിൽ വളരെ സജീവമായ കൂട്ടായ്മകൂടിയാണ് ഗ്രീൻ ഹാബിറ്റാറ്റ്.

കേരള സംസ്ഥാന ജൈവ വൈവിദ്ധ്യ ബോർഡിന്റെ 2019-20 വർഷത്തെ ജൈവവൈവിധ്യ മേഖലയിലെ മികച്ച സന്നദ്ധ സംഘടനക്കുള്ള ജൈവവൈവിധ്യ പുരസ്കാരം ഈ സംഘടനയ്ക്ക് ലഭിച്ചിട്ടുണ്ട്.

## ചരിത്രം
1999ൽ ശാസ്ത്ര അധ്യാപകരുടെ സ്വതന്ത്ര സംഘടനയായ " ഹാബിറ്റാറ്റ് - സയൻസ് ടീച്ചിങ് കമ്യൂണിറ്റി "യുടെ ഭാഗമായാണ് സംഘടന നിലവിൽ വന്നത്. 2011 ൽ അധ്യാപകരല്ലാത്ത ജൈവവൈവിധ്യ സംരക്ഷണ പ്രവർത്തനങ്ങളിൽ താൽപ്പര്യമുള്ളവരുമായി ചേർന്ന് ഗുരുവയൂർ ഗ്രീൻ ഹാബിറ്റാറ്റ് സൊസൈറ്റി എന്ന പേരിൽ പാവറട്ടി ആസ്ഥാനമായി സ്വതന്ത്ര സംഘടനയായി മാറുകയായിരുന്നു. 

## പുരസ്കാരങ്ങൾ
* ഗ്രീൻ ഹാബിറ്റാറ്റ് എക്‌സിക്യൂട്ടീവ് ഡയറക്ടർ എൻ.ജെ ജയിംസിനു 2014-15 ൽ വനം വകുപ്പിന്റെ പ്രകൃതി മിത്ര പുരസ്കാരവും  2019 - 20 ൽ വനമിത്ര പുരസ്കാരവും ലഭിച്ചു.
* മാതൃഭൂമി സീഡ് "കടലാമക്കൊരു കൈത്താട്ടിൽ " പദ്ധതിയിൽ സ്കൂളുകളുമായി കൈകോർത്ത് മികച്ച പ്രവർത്തനങ്ങൾ സംഘടിപ്പിച്ചതിന് 2019-20 വർഷത്തെ മാതൃഭൂമി സീഡ് പ്രത്യേക പുരസ്കാരം.
* കേരള സംസ്ഥാന ജൈവവൈവിധ്യ ബോർഡിന്റെ 2019-20 വർഷത്തെ ജൈവവൈവിധ്യ മേഖലയിലെ മികച്ച സന്നദ്ധ സംഘടനക്കുള്ള കേരള സംസ്ഥാന ജൈവവൈവിധ്യ പുരസ്കാരം.

## അവലംബം

വർഗ്ഗം:പരിസ്ഥിതിസംരക്ഷണ സംഘടനകൾ
മുല്ലക്കാനം തടയണ

കേരളത്തിലെ ഇടുക്കി ജില്ലയിലെ വെള്ളത്തൂവൽ പഞ്ചായത്തിലെ മുല്ലക്കാനത്ത് നിർമ്മിച്ചിരിക്കുന്ന തടയണയാണ് മുല്ലക്കാനം തടയണ. പന്നിയാർ ഓഗ്മേന്റേഷൻ സ്കീമിൻ്റെ ഭാഗമായി പൊന്മുടി സംഭരണിയിലേക്ക് ജലം എത്തിക്കുവാൻ വേണ്ടിയാണ് ഈ തടയണ നിർമ്മിച്ചിരിക്കുന്നത്. 

## റഫറൻസുകൾ
കുറ്റപ്പുഴ

കേരളത്തിലെ പത്തനംതിട്ട ജില്ലയിലെ തിരുവല്ല താലൂക്കിലുള്ള ഒരു ഗ്രാമപ്രദേശമാണ് **കുറ്റപ്പുഴ**.  (Kuttappuzha**)** . തിരുവല്ല മുനിസിപ്പാലിറ്റിയുടെ ഭാഗമാണ് കുറ്റപ്പുഴ

## റഫറൻസുകൾ

വർഗ്ഗം:പത്തനംതിട്ട ജില്ലയിലെ ഗ്രാമങ്ങൾ
വർഗ്ഗം:കേരളത്തിലെ ഗ്രാമങ്ങൾ
കാവുംഭാഗം ഗ്രാമപഞ്ചായത്ത്

കേരളത്തിലെ പത്തനംതിട്ട ജില്ലയിലെ തിരുവല്ല താലൂക്കിൽ പെടുന്ന ഒരു സ്ഥലമാണ് കാവുംഭാഗം. **Kavumbhagam**  തിരുവല്ല മുനിസിപ്പാലിറ്റിയിലെ ഒരു പ്രധാന സംഗമസ്ഥലമാണ് കാവുംഭാഗം.

## റഫറൻസുകൾ

വർഗ്ഗം:പത്തനംതിട്ട ജില്ലയിലെ ഗ്രാമങ്ങൾ
വർഗ്ഗം:കേരളത്തിലെ ഗ്രാമങ്ങൾ
ലെസ്റ്റർ അല്ലൻ പെൽട്ടൺ

ലെസ്റ്റർ അല്ലൻ പെൽട്ടൺ **Lester Allan Pelton** (സെപ്റ്റംബർ 5, 1829 – മാർച്ച് 14, 1908) ഒരു അമേരിക്കൻ ഉപജ്ഞാതാവാണ്.അമേരിക്കയിലും ലോകത്തെമ്പാടും  വിദ്യുച്ഛക്തിയിലും ജലവൈദ്യുതിയിലും കാര്യമായ സംഭാവനകൾ നൽകിയ ആളാണ് അദ്ദേഹം. ജലവൈദ്യുതി രംഗത്തെ പിതാവായി അദ്ദേഹത്തെ കരുതിപ്പോരുന്നു. അദ്ദേഹം രൂപകല്പന ചെയ്ത പെൽട്ടൺ ടർബൈനുകൾ ആണ് ഇന്ന് ലോകത്തിലെ പല ജലവൈദ്യുത നിലയങ്ങളിലും പ്രവർത്തിക്കുന്നത്. 

## ജീവിതരേഖ

ലെസ്റ്റർ പെൾട്ടൺ അമേരിക്കയിലെ ഒഹയോ സംസ്ഥാനത്തുള്ള വെർമീലിയണിലുള്ള ഒരു മരക്കുടിലിലാണ് ജനിച്ചത്.   അദ്ദേഹത്തിൻ്റെ മുത്തച്ഛൻ കാപ്റ്റൻ ജോസയാ പെൽട്ടൺ തൻ്റെ സമ്പാദ്യം മുഴുവനും 1812 കാലത്തെ യുദ്ധത്തിൽ നഷ്ടപ്പെട്ടയാളാണ്. അതിനുശേഷം അദ്ദേഹം കുടുംബത്തെ ഒഹയോവിലേക്ക് പറിച്ചുനട്ടു. . ലെസ്റ്ററിൻ്റെ പിതാവ് അല്ലൻ പെൽട്ടനും മാതാവ് ഫാനി കഡ്ഡിബാക്കുമായിരുന്നു. ബാല്യകാലത്ത് ലെസ്റ്റർ കുടുംബത്തിൻ്റെ കൃഷിയിടത്തിൽ ജോലി ചെയ്യുകയും കഡ്ഡിബാക്ക് ഗ്രേഡ് സ്കൂളിൽ പഠിക്കുകയും ചെയ്തു. 

1850 ഇൽ യുവാവായ ലെസ്റ്ററും അവിടങ്ങളിലുള്ള മറ്റു യുവാക്കളും കാലിഫോർണിയിലെ സ്വർണ്ണ ഖനികളിൽ ജോലിചെയ്യുവാനായി ഒഹയോ വിട്ടു. സ്വർണ്ണ ഖനനത്തിൽ കാര്യമായ ഭാവി ഇല്ലായിരുന്നു അദ്ദേഹത്തിനെങ്കിലും അവിടെയുള്ള സാക്രമെൻ്റോ നദിയിൽ നിന്ന് മീൻ പിടിക്കുകയും അത് അവിടെ തന്നെ വിൽകുവാനും ലെസ്റ്ററിനു കഴിഞ്ഞിരുന്നു. മരപ്പണിക്കാരനായും അദ്ദേഹം പ്രവർത്തിച്ചു. 1860 ഇൽ അടുത്തുള്ള സിയറ നെവാഡയിൽ സ്വർണ്ണനിക്ഷേപം കണ്ടെത്തപ്പെട്ടതിനെ തുടർന്ന് അദ്ദേഹം കാലിഫോർണിയയിലെ കാംപ്ടൺവില്ലേയിലെക്ക് കുടിയേറി. അവിടെ  ഒരു തടിമില്ലിലായിരുന്നു അദ്ദേഹത്തിനു ജോലി. ലെസ്റ്റർ കൂടുതൽ സമയവും ഖനിയുടെ പ്രവർത്തനങ്ങൾ പഠിക്കാൻ ചിലവിട്ടു. ഇത് അദ്ദേഹത്തിനു ഖനനത്തെക്കുറിച്ചും അതിൽ ഉപയോഗിക്കുന്ന എഞ്ചിനീയറിങ് തത്വങ്ങളെക്കു റിച്ചും നല്ല അറിവ് അദ്ദേഹത്തിനു പ്രദാനം ചെയ്തു.

## പെൽട്ടൺ ജലച്ചക്രത്തിൻ്റെ കണ്ടുപിടുത്തം

ഖനിയിലെ വൈദ്യുതിക്കായി പ്രധാനമായും നിരാവി യന്ത്രങ്ങളെയാണ് ആശ്രയിച്ചിരുന്നത്. ഇത് വളരെയധികം വിറക് കത്തിക്കാൻ കാരണമാക്കുകയും തന്മൂലം  അടുത്തുണ്ടായിരുന്ന കാടുകൾ വെട്ടിത്തെളിക്കുന്നതിലും എത്തിനിന്നു. ജലച്ചക്രങ്ങളും വൈദ്യുതിക്കായി ഉപയോഗിച്ചിരുന്നു എങ്കിലും അവയെല്ലാം മലകളിൽ നിന്ന് പ്രവഹിച്ചിരുന്ന വെള്ളത്തിൻ്റെ ശക്തി ഊറ്റിയെടുക്കുന്നതിൽ വിജയിച്ചിരുന്നവയായിരുന്നില്ല. 1939 ൽ സ്റ്റാൻഫോർഡ് സർവ്വകലാശാലയിലെ മെക്കാനിക്കൽ എഞ്ചിനീയറിങ്ങിലെ  ഡബ്ല്യു. എഫ്. ഡുറാൻ്റ്  പ്രസ്താവിക്കുന്നത് പ്രകാരം പെൽട്ടണിൻ്റെ കണ്ടുപിടുത്തം ആകസ്മികമായ ഒന്നാണ്. പെൽട്ടൺ ഒരു ജലച്ചക്രം പ്രവർത്തിക്കുന്നത് നോക്കിക്കാണുകയായിരുന്നു. അതിനിടക്കാണ് ജലച്ചക്രത്തിൻ്റെ ചക്രം ഘടിപ്പിച്ചിരുന്ന താക്കോൽ പെട്ടന്നെ തെന്നി മാറിയത്. ഇത് കാരണം ചക്രത്തിന് സ്ഥാനഭ്രംശം സംഭവിക്കുകയും ചെയ്തു. ഇത് കാരണം ജലപ്രവാഹം അതിലെ കപ്പുകളിൽ പതിക്കേണ്ടതിനു പകരം അതിൻ്റെ അരികുകളിൽ പതിക്കാൻ തുടങ്ങുകയും അതു മൂലം ജലച്ചക്രത്തിൻ്റെ ഗതി തിരിയുകയും വേഗത വർദ്ധിക്കുകയും ചെയ്തു. അതായിരുന്നു ലെസ്റ്റർ പെൽട്ടണിൻ്റെ കണ്ടുപിടുത്തം. സാധാരണ ടർബൈനുകളിൽ കപ്പിൻ്റെ മധ്യഭാഗത്തായി ജലം പതിക്കുകയും കുത്തിത്തെറിക്കുന്ന ജലം അതിൻ്റെ വേഗത തടസ്സപ്പെടുത്തുകയും ചെയ്തിരുന്നു.

പരീക്ഷണ നീരീക്ഷണങ്ങളിലൂടെ ലെസ്റ്റർ,  നൈറ്റ് മൂശയിൽ പണികഴിപ്പിച്ച നൈറ്റ് വീലിൻ്റെ ശേഷി വർദ്ധിപ്പിച്ചു. ഈ ജലച്ചക്രത്തിൽ ജലം പതിക്കുന്നയിടം അല്പം മാറ്റിയായിരുന്നു സ്ഥാപിച്ചത്. മാത്രവുമല്ല ജലപ്രവാഹം ചരിച്ച് പതിപ്പിക്കാനും അദ്ദേഹം ശ്രമിച്ചു. അതേ സമയത്ത് മുറിഞ്ഞ ആകൃതിയിലുള്ള കപ്പുപയോഗിച്ചും അദ്ദേഹം പരീക്ഷണം തുടർന്നു.

## റഫറൻസുകൾ

വർഗ്ഗം:അമേരിക്കൻ കണ്ടുപിടിത്തക്കാർ
അനായ് അയ്യ സഹോദരങ്ങൾ

19-ാം നൂറ്റാണ്ടിൽ തമിഴ്നാട്ടിൽ ജീവിച്ചിരുന്ന, കർണാടക സംഗീത **രചയിതാക്കളായ രണ്ട് സഹോദരന്മാരാണ് അനായ് അയ്യ സഹോദരങ്ങൾ**. അനൈ അയ്യരും അന്നവയ്യരും തെലുങ്കിലും തമിഴിലും കൃതികൾ രചിക്കുകയും **ഉമദാസ** എന്ന മുദ്ര ഉപയോഗിക്കുകയും ചെയ്തു.

ത്യാഗരാജന്റെ സമകാലികരായിരുന്നു, മഹാ വൈദ്യനാഥ അയ്യരുമായി ബന്ധമുള്ള അനൈ അയ്യ സഹോദരങ്ങൾ. തഞ്ചാവൂർ ജില്ലയിലെ വയച്ചേരിയിലും തിരുവയ്യാറിലുമാണ് അവർ താമസിച്ചിരുന്നത്. തഞ്ചാവൂരിലെ സെർഫോജി രണ്ടാമൻ രാജാവാണ് അവരെ സംരക്ഷിച്ചത്. നിലവിൽ ലഭ്യമായ 26 തമിഴ് കൃതികളും, 12 തെലുങ്ക് കൃതികളും അവർ ഒരുമിച്ച് എഴുതിയെന്ന് കരുതുന്നു. തത്ത്വചിന്താപരമായ രചനകൾ, ശിവനേയും പാർവ്വതിയേയും പ്രകീർത്തിക്കുന്നതാണ്.

*അംബനംനു* (തോടി), *ഇന്ത പരാക* (മായാമാളവഗൗള), *പരുവം പാർക്ക ന്യായമ* (ശുദ്ധധന്യാസി), *ശരണു ശരണു* (ചെഞ്ചുരുട്ടി) *മഹിമ തെലിയ തരമാ* (ശങ്കരാഭരണം) തുടങ്ങിയവ അവരുടെ പ്രശസ്തമായ ചില രചനകളാണ്.
## അവലംബം

വർഗ്ഗം:കർണ്ണാടകസംഗീതജ്ഞർ
നിലാപ്രഭ

ക്രാംബിഡേ കുടുംബത്തിലെ ഒരു നിശാശലഭമാണ് **നിലാപ്രഭ**. . 1787 -ൽ ഡാനിഷ് ജന്തുശാസ്ത്രജ്ഞനായ ജൊഹാൻ കൃസ്ത്യൻ ഫബ്രീഷ്യസ് ആണ് ഇവയെ ആദ്യമായി വിവരിച്ചത്. 

## പുറത്തേക്കുള്ള കണ്ണികൾ
* OISAT
* mbarnes
* cabicompendium
* 
* ''Maruca'' in Australia 
* Network for Genetic Improvement of Cowpea for All (NGICA)

വർഗ്ഗം:നിശാശലഭങ്ങൾ
അൺസ്റ്റോപ്പബിൾ (2018 സിനിമ)

2018ൽ കിം മിൻ-ഹോ സംവിധാനം ചെയ്ത  ദക്ഷിണ കൊറിയൻ ക്രൈം ആക്ഷൻ ചിത്രമാണ് ***അൺസ്റ്റോപ്പബിൾ.*** ഇതിൽ മാ ഡോംഗ്-സിയോക്കും സോംഗ് ജി-ഹിയോയും അഭിനയിക്കുന്നു.    2018 നവംബർ 22 നാണ് ചിത്രം റിലീസ് ചെയ്തത്. 

## കഥാസാരം
നേരായ ജീവിതം നയിക്കാൻ ശ്രമിക്കുന്ന ഒരു മുൻ ഗുണ്ടാതലവനാണ് ഡോങ്-ചുൾ. അയാൾ ഒരു സീഫുഡ് ഡിസ്ട്രിബ്യൂട്ടറായി ജോലി ചെയ്യുന്നു. ഒരു രാത്രി, ഗുണ്ടാസംഘങ്ങളുടെ ഒരു കാർ ഡോങ്-ചുള്ളും ഭാര്യയും കൂടി സഞ്ചരിച്ചിരുന്ന കാറിനെ ഇടിച്ചു. സ്ത്രീക്കടത്തും അവയവ വിൽപ്പനയും നടത്തുന്ന കുപ്രസിദ്ധ ഗുണ്ടാസംഘമായിരുന്നു ഇടിച്ച കാറിലുള്ളവർ. ഈ സംഭവത്തിനു ശേഷം ഈ ഗുണ്ടാസംഘത്തലവൻ ഡോംഗ്-ചുളിന്റെ ഭാര്യയെ തട്ടിക്കൊണ്ടുപോയി വിലപേശുന്നു. ഡോംഗ്-ചുൾ ഒരു കുറ്റാന്വേഷകന്റെകൂടെ ഭാര്യ എവിടെയാണുള്ളതെന്നു കണ്ടെത്താനായി ഇറങ്ങിത്തിരിക്കുന്നു. അവസാനം തന്റെ ഭാര്യ ജി-സൂവിനെ തട്ടിക്കൊണ്ടുപോയ ഒരു ദുഷ്ട സിൻഡിക്കേറ്റ് തകർക്കാനായി ഡോംഗ്-ചുൾ രണ്ടുംകൽപ്പിച്ച് ഇറങ്ങിത്തിരിക്കുന്നു.  

## അഭിനേതാക്കൾ

* മാ ഡോംഗ്-സിയോക്ക്   - ഡോങ്-ചുൾ
* പാട്ട് ജി-ഹ്യോ   - ജി-സൂ (ഡോംഗ്-ചുള്ളിന്റെ ഭാര്യ)
* കിം സങ്-ഓ  - കി-ടേ
* കിം മിൻ-ജേ 
* പാർക്ക് ജി-ഹ്വാൻ
* ബേ നൂ-റി 

## ചിത്രീകരണം
പ്രധാന ചിത്രീകരണം 2018 മെയ് 4 -ന് ആരംഭിച്ചു, 2018 ആഗസ്റ്റ് 3 -ന് സമാപിച്ചു.  

## സ്വീകരണം
റോട്ടൺ ടൊമാറ്റോസിൽ, *5 അവലോകനങ്ങളെ അടിസ്ഥാനമാക്കി, ഈ സിനിമയ്ക്ക്* 80%സ്കോർ ലഭിച്ചു. ശരാശരി റേറ്റിംഗ് 5.92/10 ആണ്. 

## അവലംബങ്ങൾ

## പുറത്തേക്കുള്ള കണ്ണികൾ

*   
*   
* ''നവേർ.കോം' 
വർഗ്ഗം:2018-ലെ ചലച്ചിത്രങ്ങൾ
വർഗ്ഗം:ദക്ഷിണ കൊറിയൻ ചലച്ചിത്രങ്ങൾ
തഞ്ചാവൂർ ക്വാർട്ടറ്റ്

കർണ്ണാടകസംഗീത രചയിതാക്കളായ  **ചിന്നയ്യ**, **പൊന്നയ്യ**, **ശിവാനന്ദം**, **വടിവേലു** എന്നീ നാല് സഹോദരന്മാർ ***തഞ്ചാവൂർ ക്വാർട്ടറ്റ്*** എന്നറിയപ്പെടുന്നു.   19-ാം  നൂറ്റാണ്ടിന്റെ തുടക്കത്തിൽ ജീവിച്ച ഇവർ ഭരതനാട്യത്തിന്റെയും കർണാടക സംഗീതത്തിന്റെയും വികാസത്തിന് സംഭാവന ചെയ്യുകയും ചെയ്തു.

സഹോദരങ്ങൾ ആദ്യം തഞ്ചാവൂരിലെ മറാത്ത രാജാവ് സെർഫോജി രണ്ടാമന്റെ സംഗീതസഭയിലായിരുന്നു പ്രവർത്തിച്ചത്.  പിന്നീട്, തിരുവിതാംകൂറിലെത്തി സ്വാതി തിരുനാളിന്റെ സംഗീതസഭയുടെ ഭാഗമായി. രാജാവ് വടിവേലു പിള്ളയെ കൊട്ടാര സംഗീതജ്ഞനായി നിയമിച്ചു. 

## സംഗീത പരിശീലനം
രാജാവിന്റെ പ്രോത്സാഹനത്തിൽ അവർ മുത്തുസ്വാമി ദീക്ഷിതർ ഉൾപ്പെടെയുള്ള അക്കാലത്തെ നിരവധി പ്രമുഖരിൽ നിന്ന് കർണ്ണാടക സംഗീതത്തിന്റെ സൂക്ഷ്മതകൾ പഠിച്ചു. ഒരിക്കൽ മാത്രം കേട്ട ഒരു ഗാനം ആവർത്തിക്കാനുള്ള കഴിവുള്ള *ഒരു ഏകസന്ധഗ്രഹിയായി* വടിവേലു പിള്ളയെ ദീക്ഷിതർ അഭിനന്ദിച്ചു. ഗുരുവിനുള്ള തമർപ്പണമായി, *നവരത്ന മേള* എന്ന ഒമ്പത് കൃതികൾ ഈ നാലംഗ സംഘം എഴുതി.

വടിവേലു പിള്ള വയലിൻ വായിക്കാനും വൈദഗ്ദ്ധ്യം നേടി, കൽപ്പിത സംഗീതം മാത്രമല്ല, മനോധർമ്മ സംഗീതവും ഈ ഉപകരണത്തിൽ എളുപ്പത്തിലും സമർത്ഥമായും വായിക്കാൻ കഴിയുമെന്ന് തെളിയിച്ചു. കർണ്ണാടക സംഗീതത്തിന് വയലിൻ ഉപകരണം ആദ്യമായി അവതരിപ്പിച്ചത് വടിവേലുവാണ്. മോഹിനിയാട്ടത്തിന്റെ സ്ഥാപകൻ എന്ന ബഹുമതിയും അദ്ദേഹത്തിനുണ്ട്.  വടിവേലു മഹാരാജ സ്വാതി തിരുനാളിനൊപ്പം മോഹിനിയാട്ടം വിശദീകരിക്കുകയും പരിഷ്കരിക്കുകയും ചെയ്തു, ഇത് കേരളത്തിലെ സ്ത്രീ നർത്തകർക്ക് വഴിയൊരുക്കി. അതുവരെ കഥകളിയാണ്  കേരളത്തിൽ പ്രചാരത്തിലുണ്ടായിരുന്നത്, പക്ഷേ ഇതിൽ പുരുഷ കലാകാരന്മാർ മാത്രമായിരുന്നു അവതരിപ്പിച്ചിരുന്നത്.

## കോമ്പോസിഷനുകൾ
*അംബാ സൗരാംബ*, *അംബാ നീലാംബ,* *അംബനീലാംബരി,* *(നീലാംബരി),* *സതിലേനി* *(പൂർവ്വികല്യാണി) എന്നിവ* കൂടാതെ *നവരത്നമാലയും ഇവരുടെ രചനകളിൽപ്പെടുന്നു.* 

## ഇതും കാണുക

* കർണാടക സംഗീതരചയിതാക്കളുടെ പട്ടിക

## അവലംബം

* Carnatica.net
* Arul Francis: Tanjore Quartet
* Tanjore Quartet Compositions
* Brihadisha - Tanjore Quartet 
* The Musical Genius of Tanjavur Quartet
* Heritage Town
ചെയൂർ ചെങ്ങൽവരായ ശാസ്ത്രി

പത്തൊൻപതാം നൂറ്റാണ്ടിൽ ജീവിച്ചിരുന്ന ഒരു കർണാടകസംഗീതരചയിതാവായിരുന്നു **ചെയൂർ ചെങ്ങൽവരായ ശാസ്ത്രി (1810-1900).**

1810 ൽ, തമിഴ്‌നാട്ടിലെ ചെംഗൽപേട്ടു ജില്ലയിലെ പെരുംപേഡു ഗ്രാമത്തിലാണ് ചെങ്ങൽവരായ ശാസ്ത്രി ജനിച്ചത്. മാർപെഡി എന്നായിരുന്നു അദ്ദേഹത്തിന്റെ യഥാർത്ഥ കുടുംബ നാമം. സംസ്‌കൃതം, തെലുങ്ക് ഭാഷകളിലും ഭരതനാട്യം, സംഗീതം എന്നിവയിലും പ്രാവീണ്യമുണ്ടായിരുന്നു. സംസ്കൃതത്തിലും തെലുങ്കിലും നിരവധി കൃതികൾ രചിച്ചു. ചെയൂരിലെ ജമീന്ദറായ പെരിയ കലപ്പയുടെ ക്ഷണപ്രകാരം അദ്ദേഹം ജന്മനാട് വിട്ട് ചെയൂരിൽ സ്ഥിരതാമസമാക്കി, അതിനാൽ ചെയൂർ ചെങ്ങൽവരായ ശാസ്ത്രി എന്നറിയപ്പെട്ടു. ചെയൂരിലെ മുക്തമ്പ ദേവിയുടെ ഭക്തനായിരുന്ന  ചെംഗൽവരായ ശാസ്ത്രി, ബെർഹാംപൂർ രാജാവിന്റെ ക്ഷണം പോലും നിരസിച്ചുകൊണ്ട് ക്ഷേത്രത്തിൽ ആജീവനാന്തം തുടർന്നു.

ചെംഗൽവരായ ശാസ്ത്രി ആയിരത്തോളം കൃതികൾ രചിച്ചു. അതിൽ 360 എണ്ണം കാഞ്ചിയിലെ കാമാക്ഷി ദേവിയുടെയും 240 മധുരയിലെ മീനാക്ഷി ദേവിയുടെയും 100 ൽ കൂടുതൽ വെങ്കിടേശ്വരന്റെയും കീർത്തനങ്ങളായിരുന്നു. തെലുങ്കിൽ "സുന്ദരേശ്വര വിലാസം" എന്ന  ഒരു യക്ഷഗാനം അദ്ദേഹം രചിച്ചു. "ചെംഗൽവരായ" എന്ന സ്വന്തം പേര് അദ്ദേഹം തന്റെ രചനകളിൽ "മുദ്ര" ആയി ഉപയോഗിച്ചു.

## ജനപ്രിയ രചനകൾ
* അംബനന്നദാരിചവേ
* അവിരാലമഗു ഭക്തി
* ഭാരതി ഭഗവതീI
* ഏമമ്മ മിന നയന
* ഏമമ്മ വിനവേ
* എന്ത വേദിനഗാനി
* ഇദി മൻചി സുദിനമമ്മാ
* ഇൻത താമസലേലനേ
* ലളിതേ മാം പാഹി
* നീ രുചി മരിഗിന
*പാർത്ഥസാരഥിനി ഭജിയിഞ്ചിനി
* രേ മാനസ ഭജരേ
* രേ രേ മാനസ ഭജരേ
* സരോജദലായ
* വരാഹി മാം പാഹി
* വെങ്കടാചലേശ പാഹിമാം
* വെങ്കട്ടരമണ മാമവ

## ഇതും കാണുക

* കർണ്ണാടകസംഗീത രചയിതാക്കളുടെ പട്ടിക
## അവലംബം

വർഗ്ഗം:കർണ്ണാടകസംഗീതജ്ഞർ
വർഗ്ഗം:1810-ൽ ജനിച്ചവർ
വർഗ്ഗം:1900-ൽ മരിച്ചവർ
ഡൾ ഗ്രെറ്റ്

ഫ്ലെമിഷ് നവോത്ഥാന കലാകാരനായ പീറ്റർ ബ്രൂഗൽ ദി എൽഡർ 1563 ൽ വരച്ച ഓയിൽ-ഓൺ-പാനൽ ചിത്രമാണ് **ഡൾ ഗ്രെറ്റ്**. (ഡൾ ഗ്രീറ്റ് എന്നും വിളിക്കപ്പെടുന്നു). ഫ്ലെമിഷ് നാടോടിക്കഥകളിലെ ഒരു വ്യക്തിയായ നരകത്തെ കൊള്ളയടിക്കാൻ സ്ത്രീകളുടെ സൈന്യത്തെ നയിക്കുന്ന ഡുള്ളെ ഗ്രിയറ്റ് എന്ന വിരാഗോയെ ചിത്രീകരിച്ചിരിക്കുന്നു.   നിലവിൽ ഈ ചിത്രം ആന്റ്‌വെർപ്പിലെ മ്യൂസിയം മേയർ വാൻ ഡെൻ ബെർഗിൽ സൂക്ഷിക്കുകയും പ്രദർശിപ്പിക്കുകയും ചെയ്തിരിക്കുന്നു.
## ചരിത്രവും വിവരണവും

പെയിന്റിംഗ് ബ്രസൽസിലേക്ക് മാറിയതിന് തൊട്ടുപിന്നാലെ 2018 ൽ പെയിന്റിംഗ് പുനഃസ്ഥാപിച്ചപ്പോൾ 1563 ൽ വരച്ചതാണെന്ന് വെളിപ്പെട്ടിരുന്നു.  മുമ്പ്, പെയിന്റിംഗിലെ ഒപ്പും തീയതിയും വ്യക്തമല്ലായിരുന്നു, കൂടാതെ ഇത് ഇതിനെക്കാൾ രണ്ട് വർഷം മുമ്പ് വരച്ചതാണെന്ന് അനുമാനിക്കപ്പെട്ടു.  അല്ലെങ്കിൽ ഒരു വർഷം മുമ്പ് ദി ഫാൾ ഓഫ് ദി റിബൽ ഓഫ് ദി ഏഞ്ചൽസ്, ദി ട്രയംഫ് ഓഫ് ഡെത്ത് എന്നിവയുടെ അടുത്ത രചനയും സ്റ്റൈലിസ്റ്റിക് സമാനതയും അടിസ്ഥാനമാക്കി വരച്ചതായിരിക്കണം. ആ ചിത്രങ്ങൾ പോലെ, ഡുള്ളെ ഗ്രിയറ്റ് ഹീറോണിമസ് ബോഷിനോട് കടപ്പെട്ടിരിക്കുന്നു. പെയിന്റിംഗ് ഒരു പരമ്പരയ്ക്കായി നിശ്ചയിച്ചിട്ടുള്ളതാണെന്ന് അനുമാനിക്കപ്പെടുന്നു. 

ബ്രൂഗലിന്റെ ആദ്യകാല ജീവചരിത്രകാരനായ കരേൽ വാൻ മണ്ടർ, 1604 -ൽ വരച്ച ഈ പെയിന്റിംഗിനെ "നരകത്തിന്റെ വായിൽ നോക്കുന്ന ഡുള്ളെ ഗ്രിയറ്റ്" എന്ന് വിശേഷിപ്പിച്ചു. ഈ ചിത്രം വിശുദ്ധ റോമൻ ചക്രവർത്തിയായ റുഡോൾഫ് രണ്ടാമന്റെ ശേഖരങ്ങളിൽ വന്നു. പിന്നീട് 1648-ൽ സ്വീഡിഷ് സൈന്യം കൊള്ളയടിക്കപ്പെട്ട ഈ ചിത്രം 1800-ൽ സ്റ്റോക്ക്ഹോമിൽ വീണ്ടും പ്രത്യക്ഷപ്പെട്ടു. 1897-ൽ കൊളോണിൽ നടന്ന ഒരു ലേലത്തിൽ ആർട്ട് കളക്ടർ ഫ്രിറ്റ്സ് മേയർ വാൻ ഡെൻ ബെർഗ് അത് കണ്ടെത്തുകയും ചുരുങ്ങിയ തുകയ്ക്ക് അദ്ദേഹം അത് വാങ്ങുകയും ഏതാനും ദിവസങ്ങൾക്ക് ശേഷം അതിന്റെ യഥാർത്ഥ രചയിതാവിനെ കണ്ടെത്തുകയും ചെയ്തു. 
## കുറിപ്പുകൾ

## പുറംകണ്ണികൾ

*''Dulle Griet'' at the Museum Mayer van den Bergh 
*Bosch Bruegel Society
*99 works by Pieter Bruegel the Elder 
* Creative Bruegel laid the foundation of the Netherlands School  **([[Russian language|Russian]])**
*
*Pieter Bruegel the Elder, ''Mad Meg'' (''Dulle Griet''), ColourLex
*

വർഗ്ഗം:ഫ്ലെമിഷ് ചിത്രങ്ങൾ
മനമ്പൂചവാടി വെങ്കടസുബ്ബയ്യർ

ഒരു കർണാടകസംഗീത രചയിതാവായിരുന്നു **അകുമാഡുഗുല മനമ്പുചവാടി വെങ്കടസുബ്ബയ്യർ** (1803–1862). ത്യാഗരാജസ്വാമികളുടെ ബന്ധുവും ശിഷ്യനുമായിരുന്നു അദ്ദേഹം. തെലുങ്കിലും സംസ്കൃതത്തിലും പണ്ഡിതനായിരുന്നു. തെലുങ്ക് ഭാഷയിലാണ് അദ്ദേഹത്തിന്റെ രചനകൾ. ഹംസധ്വനി രാഗത്തിൽ അദ്ദേഹം രചിച്ച *ജലജാക്ഷി* എന്ന വർണം പ്രസിദ്ധമാണ്.

തമിഴ്‌നാട്ടിലെ തഞ്ചാവൂർ ജില്ലയിലെ മനമ്പുചവാടി ഗ്രാമത്തിലാണ് വെങ്കടസുബ്ബയ്യർ ജനിച്ചത്. തന്റെ ജീവിതത്തിന്റെ ഭൂരിഭാഗവും മഹാനായ ത്യാഗരാജന്റെ കൂട്ടായ്മയിൽ ചെലവഴിച്ച അദ്ദേഹം ത്യാഗരാജസ്വാമികളുടെ പല രചനകളും സംരക്ഷിക്കാൻ സഹായിച്ചു.

വെങ്കടസുബ്ബയ്യരുടെ വിദ്യാർത്ഥികളായ മഹാ വൈദ്യനാഥ അയ്യർ, പട്ടണം സുബ്രഹ്മണ്യ അയ്യർ, സാരഭ ശാസ്ത്രി, ത്യാഗരാജൻ (മഹാനായ സംഗീതജ്ഞൻ ത്യാഗരാജന്റെ ചെറുമകൻ), *ഫിഡിൽ* വെങ്കോബ റാവു എന്നിവർ പിന്നീട് പ്രശസ്ത സംഗീതജ്ഞരായി. ത്യാഗരാജന്റെ രചനകൾ ആന്ധ്രയിലേക്ക് കൊണ്ടുപോയ സുസർല ദക്ഷിണമൂർത്തി ശാസ്ത്രിയെയും അദ്ദേഹം പഠിപ്പിച്ചു. വെങ്കടസുബ്ബയ്യരുടെ രചനകളിൽ വെങ്കിടേശ എന്ന *[[സംഗീതമുദ്രകൾ|മുദ്ര]]*  ഉപയോഗിച്ചിരുന്നു.

## ഇതും കാണുക
* കർണ്ണാടകസംഗീത രചയിതാക്കളുടെ പട്ടിക
## പുറംകണ്ണികൾ
* എം എൽ വസന്തകുമാരിയുടെ ജലജാക്ഷി ആലാപനം

## അവലംബം

വർഗ്ഗം:1803-ൽ ജനിച്ചവർ
വർഗ്ഗം:1862-ൽ മരിച്ചവർ
അജ്ജദ ആദിഭട്ള നാരായണ ദാസ്

കവി, സംഗീതജ്ഞൻ, നർത്തകൻ, ഭാഷാപണ്ഡിതൻ, തത്ത്വചിന്തകൻ എന്നീ നിലകളിൽ പ്രശസ്തനായിരുന്നു പണ്ഡിറ്റ് **അജ്ജദ ആദിഭട്ള നാരായണ ദാസ്** (31 ഓഗസ്റ്റ് 1864 - 2 ജനുവരി 1945). ആന്ധ്രപ്രദേശിൽ വിജയനഗരം ജില്ലയിലെ,   ബാലിജിപേട്ടയിലെ അജ്ജഡ ഗ്രാമത്തിലാണ് നാരായണ ദാസിന്റെ ജനനം.

ലളിതാ സഹസ്രനാമം അദ്ദേഹം ശുദ്ധതെലുങ്ക് ഭാഷയിൽ വിവർത്തനം ചെയ്തു. 1890 ജൂലൈയിൽ നടത്തിയ വിപുലമായ ഇന്ത്യാ പര്യടനത്തിനിടെ വിവേകാനന്ദനെ ആഷ്ടാധ്യായി പഠിപ്പിച്ചതും ഇദ്ദേഹമാണ്.

## അവലംബങ്ങളും പുറംകണ്ണികളും
* പ്രമുഖ വ്യക്തികൾ vizianagaram.ap.nic.in ന്
*  (സ്വയം പ്രസിദ്ധീകരിച്ചു)
* 
* 
* 
* 
* 
* 
* ഹരികതപിതമഹ ശ്രീമദാജ്ജദ ആദിഭടള നാരായണ ദാസ സതജയന്തുത്സവ സാഞ്ചിക. 1967. ചിരള. സംസ്‌കൃതി സമിതി.
* 
* 
* 

വർഗ്ഗം:തെലുഗു എഴുത്തുകാർ
വർഗ്ഗം:തെലുഗു ജനത
വർഗ്ഗം:1945-ൽ മരിച്ചവർ
വർഗ്ഗം:1864-ൽ ജനിച്ചവർ
ഹഗിയോഗ്രഫി

[ലഘുചിത്രം| [വിശുദ്ധ മാർട്ടിൻ|വിറ്റ സാന്റി മാർട്ടിനിയിൽ നിന്നുള്ള ഒരു താൾ]]
മതനേതാക്കളുടെയോ വിശുദ്ധരുടെയോ ജീവചരിത്രങ്ങളെ പൊതുവെ **ഹഗിയോഗ്രഫി (;** വിശുദ്ധമെന്നർത്ഥമുള്ള ഹഗിയ, എഴുത്ത് എന്നർത്ഥമുള്ള ഗ്രാഫിയ എന്നീ പുരാതന ഗ്രീക്ക് വാക്കുകൾ ചേർന്ന് രൂപപ്പെട്ടത്**)** എന്നറിയപ്പെടുന്നു. ഇത്തരം എഴുത്തുകൾ **വിറ്റ** എന്ന റോമൻ പേരിലും അറിയപ്പെട്ടുവരുന്നു.

സന്ന്യാസികൾ, മഠാധിപതികൾ, വിശുദ്ധർ എന്ന് ഗണിക്കപ്പെടുന്നവർ, കന്യാസ്ത്രീകൾ, ഏതെങ്കിലും മതത്തിലെ പ്രധാനവ്യക്തികൾ എന്നിവരുടെയൊക്കെ ജീവചരിത്രങ്ങളൊക്കെ ഈ വിഭാഗത്തിൽ വരുന്നു  .

വിവിധ സഭകൾ വിശുദ്ധരാക്കിയ വ്യക്തികളുടെ ജീവിതം, അവരുടെ അദ്ഭുതപ്രവൃത്തികൾ എന്നിവയിൽ ക്രിസ്ത്യൻ ഹഗിയോഗ്രഫി ശ്രദ്ധയൂന്നുമ്പോൾ മറ്റു മതങ്ങളും അവരുടെ നേതാക്കൾ, ഗുരുവര്യർ, മറ്റു പ്രധാന വ്യക്തികൾ എന്നിവരുടെ ഹഗിയോഗ്രഫി ഗ്രന്ഥങ്ങൾ രചിച്ചുവന്നു.
## അവലംബം
ദുരുസുഗാ കൃപജൂചി

ശ്യാമശാസ്ത്രികൾ  തെലുഗുഭാഷയിൽ രചിച്ചിരിക്കുന്ന കർണ്ണാടകസംഗീത കൃതിയാണ് **ദുരുസുഗാ കൃപജൂചി**.   സാവേരിരാഗത്തിൽ  ആദിതാളത്തിലാണ് ഈ കൃതി ചിട്ടപ്പെടുത്തിയിരിക്കുന്നത്.
## വരികൾ
### പല്ലവി
ദുരുസുഗാ കൃപജൂചി സന്തതമരോഗ ദൃഢ   
ശരീരമുഗ സലുപു നനു
### അനുപല്ലവി
പരമ പാവനി കൃപാവനി വിനുത   
പദസരോജ പ്രണതാർത്തിഹരു റാണി   
പരാകു ധർമസംവർദ്ധനി ബഹുപരാ   
കമലഗുണാ ത്രിപുരസുന്ദരി
### ചരണം 1
നീ സന്നിധിനിജേരി ഗോലിചിന    
നിന്നെ പൂഡു ദലചെ സുജനദാസജന    
ഭാഗ്യമെടു ദെലുപുദൂനോ ?    
ഓ സകലപാപശമനീ വിനു ഓംകാരി    
നിയതി യെടുലനോ നീസടെവരേ   
ജഗംബുലനു നേ നിരതമു നിനു    
ഗോലിചിതി
### ചരണം 2
ഏമോ കലകചെന്ദി മനമുന നേ നെച്ചട   
ഗതി ഗാനകനു   
നീ മഹിമലെല്ല ചെവുലാരഗ വിനി    
ഈ മനസുലോനി വെത ദീർച്‍ചുടകീ വേള    
ബഹു നിപുണാവനി കാമാക്ഷീ നീവേ   
വേറെവരുകാദനി ദലചി ഗോലിചിതിനി   
### ചരണം 3
ധാരാധരവി നീലകചലസിതാ സരസ    
കവിതാ നീചിത സാരഘനസാര സിത    
ധരഹസിതാ വാരിരുഹ വാരിവദനോചിതാ    
വാഗീശ വിനുതാ ഭൃതനതാ നാരായണി    
ശ്യാമകൃഷ്ണവിനുതാനാമനവിനിവിനു    
ഗിരിസുതാ
### സമഷ്ടി ചരണം
സരോജനയന നതജനപാലിനിവനി    
വേദമുലു മോറലിഡഗാനിതരുലെവരു മനവി    
വിനു  കൃപസലുപ പരാകു   
സലുപരാദിക നിവിപുഡു
## അവലംബം

## പുറത്തേക്കുള്ള കണ്ണികൾ
* രാമകൃഷ്ണമൂർത്തിയുടെ ആലാപനം

വർഗ്ഗം:ശ്യാമശാസ്ത്രികൾ ചിട്ടപ്പെടുത്തിയ കൃതികൾ
വർഗ്ഗം:സാവേരി രാഗത്തിൽ ചിട്ടപ്പെടുത്തിയ കൃതികൾ
വർഗ്ഗം:ആദി താളത്തിൽ ചിട്ടപ്പെടുത്തിയ കർണ്ണാടകസംഗീതകൃതികൾ
വർഗ്ഗം:തെലുങ്ക് ഭാഷയിൽ ചിട്ടപ്പെടുത്തിയ സംഗീതകൃതികൾ
ജിൻപിങ്-1 അണക്കെട്ട്

ജിൻപിങ്-1 അണക്കെട്ട് (ചൈനീസ്: 錦屏一級水電站) ലോകത്തിലെ ഏറ്റവും ഉയരം കൂടിയ മനുഷ്യ നിർമ്മിത അണക്കെട്ടാണ്. ചൈനയിലെ സിച്ചുവാൻ പ്രവിശ്യയിലെ ലിയാങ്ഷാനിലുള്ള ജിൻപിങ് മലനിരകൾക്കിടയിലൂടെ ഒഴുകുന്ന യലോങ്ങ് നദിക്കു കു റുകെ നിർമ്മിച്ചിരിക്കുന്ന അണക്കെട്ടാണിത്. ഇതിനോടനുബന്ധിച്ചു നിർമ്മിച്ചിട്ടുള്ള ജലവൈദ്യുത നിലയത്തിന് 3,600 MW ശേഷിയുണ്ട്. ഈ പദ്ധിതിയിലൂടെ വൈദ്യുതോല്പാദനവും മണ്ണൊലിപ്പിൽ നിന്നും പ്രളയത്തിൽ നിന്നുമുള്ള സംരക്ഷണവും ആണ് ഉദ്ദേശിച്ചിട്ടുള്ളത്. 

## ചരിത്രം
യാലോങ് നദിയുടെ ജിൻപിംഗ് വളവിലെ ജലവൈദ്യുതി ഉപയോഗപ്പെടുത്തുന്നത് പതിറ്റാണ്ടുകളായി ആസൂത്രണത്തിലാണ്. ജിൻപിംഗ് മലനിരകൾക്ക് ചുറ്റുമുള്ള വളവിന്റെ നീളം 150 കിലോമീറ്ററാണ്, പക്ഷേ എതിർവശത്തുള്ള നദിയുടെ താഴത്തെ (വടക്ക്) ഭാഗം 16 കിലോമീറ്റർ മാത്രം വേർതിരിച്ചിരിക്കുന്നു. ആ ദൂരത്തിനിടയിൽ, 310 മീറ്റർ ഉയരത്തിൽ ഡ്രോപ്പ് ഉണ്ട്, ഇത് ജലവൈദ്യുതി ഉൽപാദനത്തിന് ഒരു മികച്ച സാഹചര്യം സൃഷ്ടിക്കുന്നു.

8,400 മെഗാവാട്ട് ശേഷിയുള്ള ജിൻപിംഗ് I, ജിൻപിംഗ് II എന്നീ രണ്ട് പദ്ധതികൾ ജിങ്പിങ് വളവിനായി ആസൂത്രണം ചെയ്തു. ജലസ്രോതസ്സുകളുടെയും വൈദ്യുതിയുടെയും മന്ത്രാലയത്തോടൊപ്പം മുൻ സിചുവാൻ, ഷാങ്ഹായ് ഡിസൈൻ ഇൻസ്റ്റിറ്റ്യൂട്ടുകളുടെ കീഴിൽ 1960 കളിൽ പദ്ധതികൾക്കുള്ള ആസൂത്രണം ആരംഭിച്ചു. അവർ "യാലോംഗ് റിവർ ബെൻഡിൽ (ജിൻപിംഗ്) പുനരന്വേഷണ റിപ്പോർട്ട്" നിർമ്മിച്ചു. 1965 ജൂലൈയിൽ, ജിൻപിംഗ് ഹൈഡ്രോപവർ എഞ്ചിനീയറിംഗ് ഹെഡ്ക്വാർട്ടേഴ്സ് സ്ഥാപിക്കുകയും ജിൻപിംഗ് 1, ജിൻപിംഗ് 2 എന്നിവയുടെ ഡിസൈനുകൾ ഈസ്റ്റ് ചൈന ഇൻവെസ്റ്റിഗേഷൻ ആൻഡ് ഡിസൈൻ ഇൻസ്റ്റിറ്റ്യൂട്ടിൽ പുരോഗമിക്കുകയും ചെയ്തു. 

2005 നവംബർ 12 നു നിർമ്മാണപ്രവർത്തനങ്ങൾ ആരംഭിച്ചു. 2012 ഒക്ടോബർ 8 മുതൽ ജലസംഭരണം ആരംഭിച്ചു.  2013 ൽ ആദ്യമായി വൈദ്യുതി ഉത്പാദിപ്പിച്ചു. ബാക്കിയുള്ള നിർമ്മാണങ്ങൾ 2015 ഓടെ അവസാനിച്ചു. ജല സംഭരണം മൂലം ചെറിയ ഭൂമികുലുക്കങ്ങൾ അനുഭവപ്പെട്ടിരുന്നു. 

## ഭൂമിശാസ്ത്രം
സിചുവാൻ പ്രവിശ്യയിലെ ലിയാങ്‌ഷാൻ യി ഓട്ടോണമസ് പ്രിഫെക്ചറിലെ യാൻവാൻ, മുളി കൗണ്ടികളുടെ അതിർത്തിയിലാണ് ജിൻപിംഗ് -1 ഡാം. അണക്കെട്ട് നിയന്ത്രിക്കുന്ന യലോംഗ് നദി ജിൻഷയുടെ ഏറ്റവും വലിയ പോഷകനദിയാണ്. പദ്ധതിക്കായി ഏകദേശം 7,500 നിവാസികളെ മാറ്റിപ്പാർപ്പിക്കുമെന്ന് പ്രതീക്ഷിച്ചിരുന്നു.

## രൂപകല്പന
305 മീറ്റർ ഉയരവും 568 മീറ്റർ നീളവുമുള്ള ആർച്ച് അണക്കെട്ടാണിത്.  7.7 ബില്യൺ m3 റിസർവോ ശേഷി ഉണ്ട്.  അതിൽ 4.9 ബില്യൺ m3 സജീവമോ ഉപയോഗയോഗ്യമായതോ ആണ്. അണക്കെട്ടിന് തന്നെ 7.4 ദശലക്ഷം m3 ഘടനാപരമായ അളവുണ്ട്. വെള്ളപ്പൊക്കം നിയന്ത്രിക്കുന്നതിന്, അണക്കെട്ടിന് നാല് ഗേറ്റുകളുള്ള ഒരു നിയന്ത്രിത സ്പിൽവേയും 2,993 m3/s (105,700 cu ft/s) വരെ ഡിസ്ചാർജ് ചെയ്യാനുള്ള ശേഷിയും ഉണ്ട്. അണക്കെട്ടിന്റെ ദ്വാരത്തിൽ 5,465 m3/s (193,000 cu ft/s) പുറന്തള്ളാൻ ശേഷിയുള്ള അഞ്ച് താഴത്തെ ഔട്ട്‌ലെറ്റുകളും 3,651 m3/s (128,900 cu ft/s) ഡിസ്ചാർജ് ശേഷിയുള്ള ഒരു തുരങ്കവും വെള്ളപ്പൊക്ക നിയന്ത്രണവും വർദ്ധിപ്പിക്കുന്നു. വൈദ്യുത നിലയത്തിൽ ആറ് 600 മെഗാവാട്ട് ഫ്രാൻസിസ് ടർബൈനുകൾ ഉണ്ട്. പവർ സ്റ്റേഷനിൽ നിന്ന് പുറന്തള്ളുന്ന വെള്ളം ജിൻപിംഗ് 2 ഡാം വഴി ജിൻപിംഗ് 2 ജലവൈദ്യുത നിലയത്തിലേക്ക് താഴേക്ക് തിരിച്ചുവിടുന്നു.

## റഫറൻസുകൾ

വർഗ്ഗം:ചൈനയുടെ ഭൂമിശാസ്ത്രം - അപൂർണ്ണലേഖനങ്ങൾ
ഉസോയ് അണ

താജിക്കിസ്ഥാനിലെ മുർഗാബ് നദിക്കു കുറുകെ പ്രകൃത്യാ സൃഷ്ടിക്കപ്പെട്ട ഒരു അണയാണ് **ഉസോയ് അണ**. (**Usoi Dam)**  ഉയരത്തിൽ രൂപം കൊണ്ട ഈ അണ, മനുഷ്യനിർമ്മിതമോ അല്ലാത്തതോ ആയ അണകളിൽ ഏറ്റവും വലുതാണ്. 1911 ഇൽ ഉണ്ടായ സാരെസ് ഭൂമികുലുക്കത്തിൻ്റെ ഫലമായി മുർഗാബ് നദീതീരത്തുണ്ടായ വൻ ഉരുൾപൊട്ടലിൽ രൂപം കൊണ്ടതാണ് ഈ അണ. 

പാമീർ മലനിരകൾക്കിടയിലൂടെ ഒഴുകുന്ന മുർഗാബ് നദിയുടെ ഉച്ചത്തിലുള്ള വശങ്ങളിൽ നിന്ന് ഏതാണ്ട്  പാറയും മണ്ണും തെന്നി മാറിയാണ് ഈ അണ രൂപം കൊണ്ടത്. ഇതിനോടൊപ്പം രൂപമെടുത്ത തടാകം പൂർണ്ണമായും മുക്കിക്കളഞ്ഞ ഉസോയ് ഗ്രാമത്തിൽ നിന്നാണ് ഇതിൻ്റെ പേരുത്ഭവിച്ചത്. തടാകം മുക്കിയ മറ്റൊരു ഗ്രാമമാണ് സാരെസ്. നദീതീരത്തിൽ നിന്ന്  ഉയരത്തിലാണ് ഈ അണ സ്ഥിതി ചെയ്യുന്നത്.  

അണക്കൊപ്പം രൂപം കൊണ്ട സാരെസ് തടാകം   നീളമുള്ള ഒരു ജലാശയമാണ്. ഇതിൽ   വെള്ളം കൊള്ളാനുള്ള ശേഷിയുണ്ട്. വെള്ളം അണയുടെ മുകളിലൂടെ ഒഴുകുന്നില്ല പകരം അടിത്തട്ടിലൂടെ ഒലിച്ചിറങ്ങുകയാണ് ചെയ്യുന്നത്. ഇത് തടാകത്തിൽ വന്നു ചേരുന്ന വെള്ളത്തിന്റെ അളവിനാനുപാതികമായ അളവിലാണ്. അതുകൊണ്ട് തടാകത്തിലെ ജലനിരപ്പ് സ്ഥിരമായി നിൽകുന്നു. വെള്ളത്തിന്റെ ഒഴുക്ക് ഏതാണ്ട് 45 ക്യൂബിക് മിറ്റർ/സെകന്ഡ് ആണ് 

## റഫറൻസുകൾ
ദേവി മീന നേത്രി

ശ്യാമശാസ്ത്രികൾ  തെലുഗുഭാഷയിൽ രചിച്ചിരിക്കുന്ന കർണ്ണാടകസംഗീത കൃതിയാണ് **ദേവി മീന നേത്രി**.   ശങ്കരാഭരണം രാഗത്തിൽ  ആദിതാളത്തിലാണ് ഈ കൃതി ചിട്ടപ്പെടുത്തിയിരിക്കുന്നത്.
## വരികൾ
### പല്ലവി
ദേവി മീന നേത്രി ബ്രോവരാവേ    
ദയചേയവേ ബ്രോവരാവമ്മാ

### അനുപല്ലവി
സേവിഞ്ചേവാരികെല്ലനു
ചിന്താമണിയൈയുന്ന രാ
### ചരണം 1
ബാലാ നീവേ ഗതിയനി നിന്നേ ചാലാ 
നമ്മിന നാപൈ പരാകേലാ ദയചേയ 
നീകിദി മേലാ ദിവ്യാംബാ കാലാദി വിരാണീ 
സദ്ഗുണശീലാ കീരവാണി ദേവീ നീല 
നീരദവേണി ത്രിലോക ജനനീ ദേവീ 
മഹേശ്വരി ഭവാനി
### ചരണം 2
അംബാ മുഖനിർജിത ശത ധര 
ബിംബാരക്ഷിതദേവദാതവമ്മാ നത 
നിജസുത ഗുഹ ഹേരംബാംബാ 
ശ്യാമളാംബാ ബിംബാധരി ഗൗരി കാദംബ 
വിഹാരി അംബ കംബുകണ്ഠി ഹിമശൈല 
വൃക്ഷ പാലികാ ദേവി ബാലാംബികാ 
അംബാ
### ചരണം 3
വാണീ രമാ വന്ദിത രുദ്രാണീ നീസൊടെവരു 
കല്യാണി ശ്യാമകൃഷ്ണനുതാ കീരവാണി 
ശർവാണി വീണാവിനോദിനി ശ്രീ 
ചക്രകോണ നിവാസിനി ഗീർവാണ 
വന്ദിതപദാരവിന്ദാശിവാ ദേവീ കാർത്യായനി
## അവലംബം

## പുറത്തേക്കുള്ള കണ്ണികൾ
* ഗായത്രി ഗിരീഷിന്റെ ആലാപനം
വർഗ്ഗം:ശ്യാമശാസ്ത്രികൾ ചിട്ടപ്പെടുത്തിയ കൃതികൾ
വർഗ്ഗം:ശങ്കരാഭരണം രാഗത്തിൽ ചിട്ടപ്പെടുത്തിയ കൃതികൾ
വർഗ്ഗം:ആദി താളത്തിൽ ചിട്ടപ്പെടുത്തിയ കർണ്ണാടകസംഗീതകൃതികൾ
വർഗ്ഗം:തെലുങ്ക് ഭാഷയിൽ ചിട്ടപ്പെടുത്തിയ സംഗീതകൃതികൾ
ദയജൂഡ മഞ്ചി

ശ്യാമശാസ്ത്രികൾ  തെലുഗുഭാഷയിൽ രചിച്ചിരിക്കുന്ന കർണ്ണാടകസംഗീതകൃതിയാണ് **ദയജൂഡ മഞ്ചി**. ജഗന്മോഹിനി രാഗത്തിൽ  മിശ്രചാപ്പ് താളത്തിലാണ് ഈ കൃതി  ചിട്ടപ്പെടുത്തിയിരിക്കുന്നത്.
## വരികൾ
### പല്ലവി
ദയജൂഡ മഞ്ചി സമയമിദേ വേവേഗമേ വച്ചി
### അനുപല്ലവി
ജയമോസഗേ ശങ്കരീ നീവു  
ജനനിഗദാ ബൃഹദംബാ  (ദയ)
### ചരണം 1
കനകാങ്‍ഗീ നീ പാദ കമലമേ 
ദിക്കനി നമ്മിനാനു നേനു 
സനകസനന്ദന വന്ദിത ചരണാ 
സാരസനേത്രി നീവു ഗദാ (ദയ)
### ചരണം 2
ചപലമന്യു ദീർച്യഖണ്ഡ   
സാമ്രാജ്യമീയവേ      
കപടമു സേയകനേ നിഗമവിനുതാ      
കാമിത ദായകി നീവു ഗദാ (ദയ) 
### ചരണം 3
ശ്യാമകൃഷ്ണ സോദരീ കൗമാരി     
സകലാഗമ പൂജിതേ ദേവി     
നീ മഹിമലു പോഗഡ തരമാ 
നീ സമാനമെന്ദു ഗാനനേ (ദയ)
## അവലംബം

## പുറത്തേക്കുള്ള കണ്ണികൾ
* ബാലാജി ശങ്കറിന്റെ ആലാപനം

വർഗ്ഗം:ശ്യാമശാസ്ത്രികൾ ചിട്ടപ്പെടുത്തിയ കൃതികൾ
വർഗ്ഗം:ജഗന്മോഹിനി രാഗത്തിൽ ചിട്ടപ്പെടുത്തിയ കൃതികൾ
വർഗ്ഗം:മിശ്രചാപ്പ് താളത്തിൽ ചിട്ടപ്പെടുത്തിയ കർണ്ണാടകസംഗീതകൃതികൾ
വർഗ്ഗം:തെലുങ്ക് ഭാഷയിൽ ചിട്ടപ്പെടുത്തിയ സംഗീതകൃതികൾ
നാനൗത

ഇന്ത്യയിലെ ഉത്തർപ്രദേശിൽ ഉള്ള ഒരു നഗരമാണ് നാനൗത. സഹാറൻപൂർ ജില്ലയിൽ ഉൾപെട്ട ഈ പട്ടണം, നാനൗത മുനിസിപ്പാലിറ്റിയുടെ ഭരണകേന്ദ്രം കൂടിയാണ്. സഹാറൻപൂർ-ദില്ലി ഹൈവേയിൽ 32 കിലോമീറ്റർ സഹാറൻപൂരിൽ നിന്ന് വിട്ടാണ് ഈ നഗരം നിലകൊള്ളുന്നത്. നഗരത്തിലെ തെരുവ് ഭക്ഷണശാലകൾ സ്വാദിഷ്ടമായ വിഭവങ്ങളാൽ പേരുകേട്ടവയാണ്. 

2011-ലെ സെൻസസ് പ്രകാരം, നാനൗതയിൽ താമസിക്കുന്ന 22,551 പേരിൽ 52.53 ശതമാനം പുരുഷന്മാരും 47.47 ശതമാനം സ്ത്രീകളുമാണ്. ശരാശരി സാക്ഷരത 68.26 ശതമാനമാണ്.  

## അവലംബം

വർഗ്ഗം:Coordinates on Wikidata
മഡോണ ആന്റ് ചൈൽഡ് വിത് സെന്റ് കാതറിൻ ഓഫ് അലക്‌സാണ്ട്രിയ ആന്റ് സെന്റ് ബാർബറ

1490 നും 1530 നും ഇടയിൽ സജീവമായിരുന്ന അജ്ഞാതനായ ആന്റ്വെർപ് മാസ്റ്റർ ഓഫ് ഹൂഗ്സ്ട്രേറ്റൻ 1520 ൽ വരച്ച പാനൽ പെയിന്റിംഗാണ് **മഡോണ ആന്റ് ചൈൽഡ് വിത് സെന്റ് കാതറിൻ ഓഫ് അലക്‌സാണ്ട്രിയ ആന്റ് സെന്റ് ബാർബറ**. ഈ ചിത്രം ഇപ്പോൾ ഫ്ലോറൻസിലെ ഉഫിസി ഗാലറിയിലാണ് പ്രദർശിപ്പിച്ചിരിക്കുന്നത്. 

ഈ ചിത്രം ഹ്യൂഗോ വാൻ ഡെർ ഗോസ് (ജിയോവന്നി ബാറ്റിസ്റ്റ കാവൽകസെല്ലെയുടേതാണെന്നും ശക്തമായി ആരോപിക്കുന്നു) വരച്ചതാണെന്നാണ് ദീർഘകാലമായി ആരോപിക്കപ്പെട്ടിരുന്നത്. ഇത് പിന്നീട് സിവെറ്റയുടേതാണെന്നും പുനർആരോപണം നടത്തിയെങ്കിലും ഒടുവിൽ 1929-ൽ വിയന്നയിലെ ബെൻഡ ശേഖരത്തിലെ ഒരു ചിത്രവുമായി താരതമ്യം ചെയ്ത മാക്സ് ഫ്രീഡ്‌ലാൻഡറിന്റെ ഗവേഷണത്തിന് നന്ദി പറഞ്ഞുകൊണ്ട് അതിന്റെ ഇപ്പോഴത്തെ ആട്രിബ്യൂട്ട് ലഭിച്ചു.

ഈ ചിത്രവും ഇപ്പോൾ റോയൽ മ്യൂസിയം ഓഫ് ഫൈൻ ആർട്ട്സ് ആന്റ്‌വർപ്പിൽ കാണപ്പെടുന്ന ഹൂഗ്‌സ്‌ട്രാറ്റനിലെ സെന്റ് കാതറിൻസ് പള്ളിയിൽ നിന്നുള്ള ഒരു പരമ്പരയായ ദി സെവെൺ സോറോസ് ഓഫ് ദി വിർജിൻ തമ്മിലുള്ള ബന്ധത്തെ ഫാഗ്ജിൻ സിദ്ധാന്തമാക്കി. 
## വിശകലനം
ഹാൻസ് മെംലിംഗിന്റെ ചിത്രങ്ങളെ അനുസ്മരിപ്പിക്കുന്ന സമാനമായ രചനയായ ഇത് സമൃദ്ധമായി അലങ്കരിച്ച മേലാപ്പിനടിയിൽ ഒരു മഡോണയെയും കുട്ടിയെയും കൂടാതെ ഇരുവശത്തും ഒരു രൂപവുമുണ്ട്. ഈ സാഹചര്യത്തിൽ അലക്സാണ്ട്രിയയിലെ കാതറിൻ (ക്രിസ്തുവായ കുട്ടിക്ക് യഥാർത്ഥ പാപത്തെ പ്രതീകപ്പെടുത്തുന്ന ആപ്പിൾ വാഗ്ദാനം ചെയ്യുന്നു), സെന്റ് ബാർബറ ലോകത്തിന്റെ വീണ്ടെടുപ്പിനായുള്ള തന്റെ ത്യാഗത്തെ പ്രതീകപ്പെടുത്തിക്കൊണ്ട് ക്രിസ്തുവായ കുട്ടി ആപ്പിൾ എടുക്കുന്നു. എന്നിരുന്നാലും, മെംലിംഗിന്റെ സൃഷ്ടിയിൽ നിന്ന് വ്യത്യസ്തമായി, വടക്കൻ-യൂറോപ്യൻ പശ്ചാത്തല ഭൂപ്രകൃതി പരിമിതമായ ജാലകങ്ങളിലൂടെയല്ല മറിച്ച് അതിന്റെ മുഴുവൻ നീളത്തിലും ആഴത്തിലും കാണപ്പെടുന്നു. പറക്കുന്ന മാലാഖമാർ വഹിക്കുന്ന മേരിയുടെ കിരീടവും മേരിയുടെ പോസും ഭാവവും ഹ്യൂഗോ വാൻ ഡെർ ഗോസിൽ നിന്നുള്ള സ്വാധീനം കാണിക്കുന്നു.

## അവലംബം


വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
വർഗ്ഗം:ഫ്ലെമിഷ് ചിത്രങ്ങൾ
വർഗ്ഗം:1520-ലെ പെയിന്റിംഗുകൾ
പൂഴിത്തോട് തടയണ

ലഘുചിത്രം|250x250ബിന്ദു|പൂഴിത്തോട് തടയണ
**പൂഴിത്തോട് തടയണ** (Poozhithodu Weir) കേരളത്തിലെ കോഴിക്കോട് ജില്ലയിൽ മരുത്തോങ്കര ഗ്രാമത്തിൽ കാവിലുമ്പാറ പഞ്ചായത്തിൽ പൂഴിത്തോട് എന്ന സ്ഥലത്ത് സ്ഥിതി ചെയ്യുന്ന ചെറിയ തടയണയാണ് . പൂഴിത്തോട് ചെറുകിട ജലവൈദ്യുതപദ്ധതിയുടെ  ഭാഗമായി വെള്ളം തടഞ്ഞു നിർത്താതെ നദിയുടെ റൺ ഓഫ് പദ്ധതിയായാണ് ഇത് വിഭാവനം ചെയ്തിട്ടുള്ളത്. പേരമ്പ്ര പട്ടണത്തിനടുത്തായി കടന്ത്രപ്പുഴയിലാണ് ഈ തടയണ നിർമ്മിച്ചിരിക്കുന്നത്.  ഈ തടയണക്ക്    ഉയരവും   നീളവും ഉണ്ട്. തടയണയിലെ ജലം 790 മീറ്റർ നീളമുള്ള ഒരു ഫോർബേ ടാങ്കിലേക്ക് വിട്ട് അവിടെ നിന്ന് 125 മീറ്റർ നീളമുള്ള പെൻസ്റ്റോക്ക് പൈപ്പുകളിലൂടെ താഴെയുള്ള പൂഴിത്തോട് പവർ സ്റ്റേഷനിലെത്തിക്കുന്നു. 2009 ൽ ആരംഭിച്ച പൂഴിത്തോട് ചെറുകിട ജലവൈദ്യുത പദ്ധതി 2011 ൽ പൂർത്തീകരിച്ചു. പവർ ഹൗസിന് 4.8 കിലോ വാട്ട് ശേഷിയുണ്ട്. 

## പുറത്തേക്കുള്ള കണ്ണികൾ
*പൂഴിത്തോട് ജലവൈദ്യുത പദ്ധതി ടെലി ഫിലിം

## റഫറൻസുകൾ

വർഗ്ഗം:കേരളത്തിലെ അണക്കെട്ടുകൾ
വർഗ്ഗം:കോഴിക്കോട് ജില്ലയിലെ കെട്ടിടങ്ങളും നിർമ്മിതികളും
ദേവകീനന്ദന

പുരന്ദരദാസൻ സിന്ധുഭൈരവി- രാഗമാലിക രാഗത്തിൽ ചിട്ടപ്പെടുത്തിയ ഒരു കൃതിയാണ് **ദേവകീനന്ദന**. സംസ്കൃതഭാഷയിൽ രചിച്ചിരിക്കുന്ന ഈ കൃതി ആദിതാളത്തിലാണ് ചിട്ടപ്പെടുത്തിയിരിക്കുന്നത്.

## വരികൾ
### പല്ലവി - സിന്ധുഭൈരവി
ദേവകീനന്ദന നന്ദ മുകുന്ദ       
നന്ദിതമുനിജന നിത്യാനന്ദ (ദേവകീ )
### അനുപല്ലവി
നിഗമോദ്ധാര നവനീത ചോര      
ഖഗപതിവാഹന ജഗദോദ്ധാര (ദേവകീ )
### ചരണം 1- ഭാഗേശ്രീ
മകരകുണ്ഡലധര മോഹനവേഷ      
രുക്മിണീവല്ലഭ പാണ്ഡവപോഷ (ദേവകീ )

### ചരണം 2 - വലചി
ശംഖചക്രധര ശ്രീഗോവിന്ദ      
പങ്കജലോചന പരമാനന്ദ (ദേവകീ ) 
### ചരണം 3 - സാരംഗ
കംസമർദ്ദന കൗസ്തുഭാഭരണ      
ഹംസവാഹനപൂജിതചരണ (ദേവകീ )

### ചരണം 4 - സിന്ധുഭൈരവി
വരദ ബേലാപുര ചെന്ന പ്രസന്ന      
പുരന്ദര വിട്ഠല ഗുണ പരിപൂർണ (ദേവകീ )

## അവലംബം

## പുറത്തേക്കുള്ള കണ്ണികൾ
*ഗണേഷ് രാഗോപാലിന്റെ ആലാപനം

വർഗ്ഗം:സംസ്കൃതം ഭാഷയിൽ ചിട്ടപ്പെടുത്തിയ സംഗീതകൃതികൾ
വർഗ്ഗം:ആദി താളത്തിൽ ചിട്ടപ്പെടുത്തിയ കർണ്ണാടകസംഗീതകൃതികൾ
വർഗ്ഗം:പുരന്ദരദാസൻ ചിട്ടപ്പെടുത്തിയ കൃതികൾ
പെരുന്തേനരുവി തടയണ

കേരളത്തിലെ പത്തനംതിട്ട ജില്ലയിലെ വെച്ചൂച്ചിറ, നാറാണംമൂഴി പഞ്ചായത്തുകളിൽ പമ്പ നദിക്ക് കുറുകേ സ്ഥാപിച്ചിട്ടുള്ള തടയണയാണ് **പെരുന്തേനരുവി തടയണ**. പെരുന്തേനരുവി ചെറുകിട ജലവൈദ്യുത പദ്ധതിയുടെ ഭാഗമായാണിത് നിർമ്മിച്ചിരിക്കുന്നത്. ഈ തടയണയിലൂടെ അഴുത, പമ്പ എന്നീ നദികളിലെ ജലം മുഴുവനായും തടഞ്ഞു നിർത്താതെയുള്ള നദിയുടെ ഭാഗമായ റൺ ഓഫ് ദ റിവർ പദ്ധതിയാണ് ഇത്. കോൺക്രീറ്റ് ഭൂഗുരുത്വ അണയായ ഇതിന്  ഉയരവും  നീളവും ഉണ്ട്. പമ്പയുടെ ഇടതു തീരത്താണ് വൈദ്യുത നിലയം സ്ഥിതി ചെയ്യുന്നത്. ഈ പദ്ധതിയിൽ 3 മെഗാവാട്ടുള്ള രണ്ട് ജനറേറ്ററുകളിൽ നിന്നായി 6 മെഗാവാട്ട് വൈദ്യുതിയാണ് ഉത്പാദിപ്പിക്കുന്നത്. തടയണയിലൂടെ ഒഴുകുന്ന  പമ്പ നദി റാന്നി, കോന്നി, കോഴഞ്ചേരി, തിരുവല്ല, ചെങ്ങന്നൂർ, കുട്ടനാട്, മാവേലിക്കര, കാർത്തികപ്പള്ളി എന്നീ താലൂക്കളിലൂടെ ഒഴുകുന്നു.

## അവലംബം

വർഗ്ഗം:കേരളത്തിലെ അണക്കെട്ടുകൾ
ചെമ്പുകടവ്-2 തടയണ

**ചെമ്പുകടവ് 2 തടയണ** (Chembukkadavu 2 Weir) കേരളത്തിലെ കോഴിക്കോട് ജില്ലയിൽ താമരശ്ശേരി താലൂക്കിൽ കോടഞ്ചേരി പഞ്ചായത്തിലെ ചെമ്പുകടവിൽ സ്ഥാപിക്കപ്പെട്ടിട്ടുള്ള രണ്ടാമത്തെ തടയണയാണ്. ആദ്യത്തെ തടയണ ചെമ്പുകടവ് തടയണ എന്നറിയപ്പെടുന്നു. ഇത് പ്രതിവർഷം 9.03 ദശലക്ഷം യൂണിറ്റ് വൈദ്യുതി ഉത്പാദിപ്പിക്കാൻ ശേഷിയുള്ള കേരള സ്റ്റേറ്റ് ഇലക്ട്രിസിറ്റി ബോർഡിന്റെ ചെമ്പുകടവ് -2 ചെറുകിട ജലവൈദ്യുതപദ്ധതിയുടെ ഭാഗമണ്  വിദ്യുച്ഛക്തി ഉത്പാദനത്തിനു ശേഷം വെള്ളം ചാലിയാർ പുഴയിലേക്ക് ഒഴുക്കുന്നു. പവർ ഹൗസിന് 6.3 സ്ഥാപിത ശേഷിയാണുള്ളത്. ഇവിടെ നിന്നുത്പാദിപ്പിക്കുന്ന വൈദ്യുതി 33 കെവി ആക്കിയതിനുശേഷം അകലെയുള്ള അഗസ്ത്യമൂഴി 110 കെ.വി.. സബ്സ്റ്റേഷനിലെത്തിച്ചാണ് വിതരണം ചെയ്യുന്നത്. 

## റഫറൻസുകൾ
ദേവന്കേ പതി ഇന്ദ്രാ

സ്വാതിതിരുനാൾ കാനഡരാഗത്തിൽ ചിട്ടപ്പെടുത്തിയ ഒരു കൃതിയാണ് **ദേവന്കേ പതി ഇന്ദ്രാ**. ഹിന്ദിഭാഷയിൽ രചിച്ചിരിക്കുന്ന ഈ കൃതി ആദിതാളത്തിലാണ് ചിട്ടപ്പെടുത്തിയിരിക്കുന്നത്.

## വരികൾ
### പല്ലവി
ദേവന്കേ പതി ഇന്ദ്രാ താരാകേ പതി ചന്ദ്രാ     
വിദ്യാ കേ പതി ശ്രീ ഗണേശ് ദുഖഭാര് ഹാരീ  (ദേവന്)
### ചരണം 1
രാഗപതീ കാനഡ ബാജന് കേ പതി ബീണാ    
ഋതപതിഹൈ വസന്ത് രതിസുഖകാരീ   (ദേവന്)
### ചരണം 2
മുനിജനപതിവ്യാസ് പക്ഷീപതി ഹംസ് ഹൈ    
നരപതി രാമ അവധീ വിഹാരി   (ദേവന്)
### ചരണം 3
ഗിരിപതിഹിമാചല് ഭൂതന്കേപതി മഹേശ്വര്    
തീൻലോക്പതി ശ്രീപദ്‍മനാഭ് ഗിരിധാരി   (ദേവന്)

## അവലംബം

## പുറത്തേക്കുള്ള കണ്ണികൾ
*ഒ.എസ്. അരുണിന്റെ ആലാപനം
*കെ.എസ്. ചിത്രയുടെ ആലാപനം
*അനുരാധാ കൃഷ്ണമൂർത്തിയുടെ ആലാപനം
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
വർഗ്ഗം:ഹിന്ദിഭാഷയിൽ രചിച്ചിരിക്കുന്ന സംഗീതകൃതികൾ
വർഗ്ഗം:കാനഡ രാഗത്തിൽ ചിട്ടപ്പെടുത്തിയ കൃതികൾ
വർഗ്ഗം:ആദി താളത്തിൽ ചിട്ടപ്പെടുത്തിയ കർണ്ണാടകസംഗീതകൃതികൾ
പാനോത്ത് തടയണ

ലഘുചിത്രം|250x250ബിന്ദു|പാനോത്ത് തടയണ
**പാനോത്ത് തടയണ** Panoth Weir കേരളത്തിലെ കോഴിക്കോട് ജില്ലയിലെ വിലങ്ങാട് ഗ്രാമത്തിലെ നരിപ്പറ്റ പഞ്ചായത്തിൽ മാഹിപ്പുഴയുടെ പോഷകനദിയായ വാണിയം പുഴക്കു കുറുകേ നിർമ്മിച്ചിട്ടുള്ള തടയണയാണ്.  വിലങ്ങാട് ചെറുകിട ജലവൈദ്യുതി പദ്ധതിയുടെ രണ്ടാമത്തെ തടയണയാണിത്. ആദ്യത്തെത് വാളൂക്ക് തടയണയാണ്. 2014 ലാണ് പദ്ധതി ആരംഭിച്ചത്.  തടയണക്ക്   ഉയരവും  നീളവുമുണ്ട്.  

## ജലവൈദ്യുത പദ്ധതി
2.5 മെഗാവാട്ട് ശേഷിയുള്ള മൂന്ന് ജനറേറ്ററുകളാണ് വാണിയമ്പുഴയിലും കവടിപ്പുഴയിലുമായി സ്ഥിതി ചെയ്യുന്ന ഈ പദ്ധതിയ്ക്കുള്ളത്. 59.49 കോടി രൂപയാണ് പദ്ധതിക്കായി ചിലവഴിച്ചത്. ഈ പദ്ധതി പ്രകാരം പാനോത്തും വാളൂക്കും തടയണ നിർമ്മിച്ച് അവിടെ നിന്ന് കനാലുകൾ വഴി വെള്ളം ഫോർബേ ടാങ്കിലെത്തിച്ച് പിന്നീട് പെൻസ്റ്റോക്ക് പൈപ്പുകൾ ഉപയോഗിച്ച് വെള്ളം പവർഹൗസിലെത്തിച്ച് ജനറേറ്ററുകൾ പ്രവർത്തിപ്പിക്കുന്നു.വാളൂക്ക് കനാലിന് 1750 മീറ്റർ നീളവും പാനോത്ത് കനാലിന് 2850 മീറ്റർ നീളവുമുണ്ട്.  ആവശ്യമായ വ്യത്യാസം വരുത്തിയ വൈദ്യുതി 14 കിലോമീറ്റർ അകലെയുള്ള നാദാപുരം സബ്സ്റ്റേഷനിലെത്തിച്ച് വിതരണം നടത്തുന്നു. 

## റഫറൻസുകൾ

വർഗ്ഗം:കേരളത്തിലെ അണക്കെട്ടുകൾ
വർഗ്ഗം:കോഴിക്കോട് ജില്ലയിലെ കെട്ടിടങ്ങളും നിർമ്മിതികളും
അഹ്‌മദ്‌ സൈനി ദഹ്‌ലാൻ

പത്തൊമ്പതാം നൂറ്റാണ്ടിൽ ഓട്ടോമൻ സാമ്രാജ്യത്തിലെ ഹിജാസ് പ്രവിശ്യയിൽ ജീവിച്ചിരുന്ന പ്രമുഖ ചരിത്രകാരനും, ഇസ്‌ലാമിക പണ്ഡിതനും, സൂഫി വര്യനുമായിരുന്നു അഹ്‌മദ്‌ സൈനി ദഹ്‌ലാൻ. ഓട്ടോമൻ സാമ്രാജ്യത്തിൻറെ ശൈഖ് അൽ ഇസ്‌ലാം എന്ന അത്യുന്നത മത കാര്യ മേധാവിയും, ഗ്രാൻഡ് മുഫ്തിയും, ശാഫിഈ കർമ്മ ശാസ്ത്രത്തിലെ അത്യുന്നത പണ്ഡിത വിദഗ്ദ്ധനും, ഇരു ഹറമുകൾ എന്ന പുണ്യഭവനങ്ങളുടെ ആരാധന നേതൃത്വവും വഹിച്ച അതുല്യ പണ്ഢിത പ്രതിഭയും, ഖാദിരിയ്യ ത്വരീഖത്തിലെ ആധ്യാത്മികനുമായിരുന്നു ഇദ്ദേഹം.  
കാവ്യ രചന, അൾജിബ്ര, ഗോളശാസ്ത്രം തുടങ്ങി അനവധി മേഖലകളിൽ ഒരു പോലെ പ്രശോഭിച്ച സകല കാലാവല്ലഭനായും ദഹ്‌ലാൻ വിശേഷിപ്പിക്കപ്പെടുന്നു. പതിനെട്ടാം നൂറ്റാണ്ടിൽ പിറവിയെടുത്ത വഹാബിയൻ ചിന്താഗതികൾക്കെതിരെ അതിശക്തമായി നിലകൊണ്ട ഇസ്‌ലാമിക പണ്ഡിതനാണു ഇദ്ദേഹം , ഓട്ടോമൻ സാമ്രാജ്യത്വത്തിനെതിരെ ബ്രിട്ടീഷ് സഹായത്തോടെ യുദ്ധം നയിച്ച വഹാബികൾക്കെതിരെ രംഗത്തിറങ്ങിയ അഹ്‌മദ്‌ ദഹ്‌ലാൻ അവർ നടത്തിയ കൂട്ട കൊലകളെ അതി ശക്തമായി വിമർശിച്ചു നിലയുറപ്പിച്ചു. ഇദ്ദേഹത്തിന്റെ ശിഷ്യൻമാരിൽപെട്ട മക്ക ഭരിച്ചിരുന്ന ശരീഫ് ഹുസൈൻ ബിൻ അലിയുടെ നേതൃത്വത്തിലാണ് ബ്രിട്ടീഷ് സഹായത്തോടെ 
ഉസ്മാനി ഖിലാഫത്തിനെതിരെ മക്കയിൽ വിപ്ലവം നടന്നത്. വഹാബികൾ അതിനെ പിന്തുണച്ചിരുന്നില്ല.

സൈനി ദഹലാൻറെ ശിഷ്യനും മക്കയിലെ രാജാവുമായ ഹുസൈൻ ബിൻ അലി യും ബ്രിട്ടീഷ് പട്ടാളമേതാവി മക് മഹോനുമായി നടത്തിയ കത്തിടപാടുകളുടെ ഫലമായി T.E.Lorance എന്ന ബ്രിട്ടീഷ് ചാരന്റെ സഹായത്തോടെ ഹുസൈൻ ബിൻ അലിയുടെ പട്ടാളം മക്കയിലെ ഉസ്മാനി സൈന്യത്തെ ആക്രമിച്ചു തോൽപ്പിച്ചു. Ref :The great Arab revolt.

കടുത്ത സൂഫി പക്ഷപാതി ആയിരുന്ന സൈനി ദഹലാൻ അന്ധവിശ്വാസങ്ങളെ എതിർത്തിരുന്ന 
ഇബ്നു വഹാബും അദ്ദേഹത്തിൻറെ ആശയവും മാർഗ്ഗ ഭ്രംശനം  സംഭവിച്ചതാണെന്ന വിധിയെഴുത്തും നടത്തി. 

## ജീവിതരേഖ
ഹിജ്‌റ 1231 or 1232 (AD 1816- 1817) മക്കയിൽ ജനനം. പ്രധാന ഗുരുനാഥൻ  സുപ്രസിദ്ധ ഇസ്‌ലാമിക പണ്ഡിതൻ അഹ്‌മദ്‌ അൽ മർസൂഖി അൽ മാലിക്കി.  ().

ഹുസൈൻ ബിൻ അലി, ഇമാം അഹ്‌മദ്‌ റസാ ഖാൻ   ഖലീൽ അഹ്‌മദ്‌ സഹ്‌റാൻപുരി , ശൈഖ് മുസ്തഫ വലിയുള്ള, ഉസ്മാൻ ബിൻ യഹ്‌യ, അർസയ്യി ത്വാവിൽ അൽ ബന്താനി, മുഹമ്മദ് അംറുള്ള, അഹ്‌മദ്‌ ബിൻ ഹസ്സൻ അൽ അത്താസ് തുടങ്ങിയ അതി പ്രശസ്തരടക്കം ബൃഹത്തായ ശിഷ്യ സമ്പത്തിനുടമയാണ്‌ സൈനി ദഹ്‌ലാൻ . ഔക്കോയ മുസ്ലിയാർ, ഖാസി അബൂബക്കർ കുഞ്ഞി, ആലി മുസ്ലിയാർ എന്നിവർ മലയാളി ശിഷ്യഗണങ്ങളിൽ പ്രമുഖരാണ്. 

ചരിത്രം, മതം, കർമശാസ്ത്രം, ഗണിതം തുടങ്ങി വ്യത്യസ്ത തലങ്ങളിലുള്ള നിരവധി അമൂല്യ രചനകൾക്കുടമയാണ് സെയ്നി ദഹ്‌ലാൻ, ഇദ്ദേഹത്തിൻറെ കൃതികളിൽ ഏറ്റവും പ്രാധ്യാന്യം ഫിത്‌നത്തുൽ വഹാബിയ്യഃ എന്ന ചരിത്ര ഗ്രന്ഥമാണ്. ഓട്ടോമൻ സാമ്രാജ്യത്തെ തകർക്കാൻ ബ്രിട്ടീഷ് - സയണിസ്റ്റ് തന്ത്രങ്ങളെയും തുടർന്ന് ഉയർന്നു വന്ന സലഫി പ്രത്യയശാസ്ത്രത്തെയും, സ്ഥാപകനെയും , അവരുടെ ചെയ്തികളെയും, കൂട്ടക്കൊലകളെയും  അനാവരണം ചെയ്യുന്ന ബൃഹത് ഗ്രന്ഥമാണിത്. സലഫി ആശയത്തെ  മതപരമായി ഖണ്ഡിക്കുന്ന അൽ ദുർറ അൽ സനിയ്യ ഫീ അൽ റദ്ദ് അലാ അൽ വഹാബിയ്യഃ  എന്ന ഗ്രന്ഥവും പ്രസിദ്ധമാണ് .  ഹിജ്‌റ 1304-(1886) -ൽ മദീനയിൽ വെച്ച് മരണം 

## പ്രധാന കൃതികൾ
* ഫിത്നത്ത് അൽ വഹാബിയ്യഃ ().
* അൽ ദുരാർ അൽ സന്നിയാഹ് ഫീ അൽ റദ്ദൽ അൽ വഹാബിയ്യഃ ().
* ഖുലാസഥ് അൽ കലം ഫീ ബയൻ ഉംറഃ അൽ ബലദൽ ഹറം ().
*  അൽ ഫുത്തുഹാത് അൽ ഇസ്‌ലാമിയ്യ ബ അദ മുദ്ഹിയ്യല് ഫുതുഹാതുൽ നബവിയ്യ ().
* ഷറഹൽ അജ്ജുറുമിയ്യ ().
* ഷറഹൽ അൽഫിയ്യ  ().
* തൻബീയ്യൽ ഗഫ്‌ലിൻ  ().

## പുറം കണ്ണികൾ
* A Brief Biography of Ahmad Zayni Dahlan  
## References

വർഗ്ഗം:അറബ് തത്ത്വചിന്തകർ വർഗ്ഗം:ഇസ്ലാമികപണ്ഡിതർ വർഗ്ഗം:ഇസ്ലാമികതത്ത്വചിന്തകർ വർഗ്ഗം: ആധുനിക സൂഫികൾ വർഗ്ഗം:അറബ് ചരിത്രകാരന്മാർ  വർഗ്ഗം: ഗണിതശാസ്ത്രജ്ഞർ
ചെമ്പുകടവ് തടയണ

ലഘുചിത്രം|334x334ബിന്ദു|ചെമ്പുക്കടവ് തടയണ
ചെമ്പുക്കടവ് തടയണ **Chembukkadavu Weir** കേരളത്തിലെ കോഴിക്കോട് ജില്ലയിൽ കോടഞ്ചേരി ഗ്രാമത്തിൽ ചാലിപ്പുഴക്കു കുറുകേ സ്ഥാപിച്ചിട്ടുള്ള ചെറിയ തടയണയാണ്.. കോഴിക്കോട് പട്ടണത്തിൽ നിന്ന് 55 കിലോമീറ്റർ അകലെ തുഷാരഗിരിക്കടുത്താണ് ഇത് സ്ഥിതി ചെയ്യുന്നത്. തടയണയ്ക്കു താഴെയുള്ള പവർ ഹൗസിലേക്ക് ജലം എത്തിച്ച് 6.3 കിലോവോൾട്ട് വൈദ്യുതി നിർമ്മിക്കുന്നു. ഇതിനുശേഷം വൈദ്യുതിയെ 33 കെവി ആക്കി മാറ്റിയശേഷം അഗസ്ത്യമൂഴിയിലുള്ള 110 കെ.വി. സബ്സ്റ്റേഷനിൽ എത്തിക്കുന്നു. പദ്ധതിയുടെ നടത്തിപ്പ് കെ.എസ്.ഇ.ബിക്കാണ്.  

## റഫറൻസുകൾ
ദയമാഡോ ദയമാഡോ

പുരന്ദരദാസൻ കല്യാണി രാഗത്തിൽ ചിട്ടപ്പെടുത്തിയ ഒരു കൃതിയാണ് **ദയമാഡോ ദയമാഡോ**. കന്നഡഭാഷയിൽ രചിച്ചിരിക്കുന്ന ഈ കൃതി ചാപ്പു താളത്തിലാണ്  ചിട്ടപ്പെടുത്തിയിരിക്കുന്നത്.

## വരികൾ
### പല്ലവി
ദയമാഡോ ദയമാഡോ ദയമാഡോ രംഗ    
ദയമാഡോ നാനിന്ന ദാസനെന്ദെണിസി 
### അനുപല്ലവി
ഹലവു കാലവു നിന്ന ഹംബല എനകെ   
ഒലിദു പാലിസബേകു വാരിജനാഭ
### ചരണം
ഇഹപരദലി നീനേ ഇന്ദിര രമണ   
ഭയവ്യാകോ നീനിരലു ഭക്തരഭിമാനി    
കരിരാജ വരദനേ കന്ദർപ പിതനേ    
പുരന്ദരവിഠല സദ്‍ഗുണ സാർവഭൗമ
## അവലംബം

## പുറത്തേക്കുള്ള കണ്ണികൾ
*രാജി ഗോപാലകൃഷ്ണന്റെ ആലാപനം

വർഗ്ഗം:പുരന്ദരദാസൻ ചിട്ടപ്പെടുത്തിയ കൃതികൾ
വർഗ്ഗം:കല്യാണി രാഗത്തിൽ ചിട്ടപ്പെടുത്തിയ കൃതികൾ
വർഗ്ഗം:കന്നഡ ഭാഷയിൽ ചിട്ടപ്പെടുത്തിയ സംഗീതകൃതികൾ
ലാൻഡ്സ്കേപ്പ് വിത് ഗ്രോട്ടോ ആന്റ് എ റൈഡർ

ഫ്ളമിഷ് ചിത്രകാരനായ ജൂസ് ഡി മോമ്പർ വരച്ച പാനൽ പെയിന്റിംഗാണ് **ലാൻഡ്സ്കേപ്പ് വിത് ഗ്രോട്ടോ ആന്റ് എ റൈഡർ**. പെയിന്റിംഗ് 1610 കളിൽ പൂർത്തിയായി. ഒരുപക്ഷേ 1616 ൽ.  കണക്റ്റിക്കട്ടിലെ ന്യൂ ഹാവനിലെ യേൽ യൂണിവേഴ്സിറ്റിയുടെ ആർട്ട് ഗാലറിയിലാണ് ഈ ചിത്രം ഇപ്പോൾ സൂക്ഷിച്ചിരിക്കുന്നത്. 
## ചിതരചന
പെയിന്റിംഗിൽ ഒരു വലിയ ഗ്രോട്ടോയെ ചിത്രീകരിച്ചിരിക്കുന്നു. ഡി മോമ്പറിന്റെ ഏറ്റവും പ്രിയപ്പെട്ട വിഷയങ്ങളിലൊന്നാണ് ഗ്രോട്ടോസ്. അദ്ദേഹത്തിന്റെ പല പെയിന്റിംഗുകളിലും അവ ഉൾപ്പെടുന്നു.  കോർണലിസ് വാൻ ഡാലേമിന്റെ ചിത്രങ്ങൾ ഈ വിഷയത്തിന്റെ തിരഞ്ഞെടുപ്പിൽ ഡി മോമ്പറിനെ സ്വാധീനിച്ചിരുന്നു. 

മുൻവശത്ത്, ഒരാൾ കല്ലിന് നേരെ പുറകിൽ ഇരിക്കുന്നു. രണ്ട് കുതിരപ്പടയാളികൾ അവരുടെ സവാരിക്കുതിരകളിൽ ഇരിക്കുകയും കാഴ്ചക്കാരന്റെ വലത്തേക്ക് നോക്കുകയും ചെയ്യുന്നു. അവയിലൊന്ന് ഒരു നായയുടെ അരികിലാണ്. മറ്റൊന്ന് ഗ്രോട്ടോയുടെ സ്വാഭാവിക സവിശേഷതകൾ ചൂണ്ടിക്കാണിക്കുന്നു. മോമ്പറിന്റെ പെയിന്റിംഗുകൾ പതിവായി ആകർഷകമായതും പർവതപ്രദേശവുമായ ഭൂപ്രകൃതി ചിത്രീകരിക്കുന്നു. 

ഫ്ലാന്റേഴ്സിലെ ആന്റ്‌വെർപ്പിലെ തന്റെ സ്റ്റുഡിയോയിൽ നിന്ന് അതിശയകരമായ പ്രകൃതിപരമായ സവിശേഷതകളും ആകർഷകമായ ഭൂപ്രകൃതിയുടെ നേർക്കാഴ്ചകളും ഉള്ള പുറമേയുള്ള മരങ്ങളുടെ ഇടയിൽക്കൂടിയുള്ള കാഴ്ചകൾ നിർമ്മിക്കാൻ അദ്ദേഹം തന്റെ സ്‌മൃതിപഥവും ഭാവനയും ഉപയോഗിച്ചു.  അതേ പ്രവണത പിന്തുടരുന്ന ഡി മോമ്പറിന്റെയും ഫ്ലെമിഷ് ചിത്രകാരന്മാരുടെയും പെയിന്റിംഗുകൾ പഴയ രീതിയിലുള്ളതാണെന്നും 17-ആം നൂറ്റാണ്ടിലെ മറ്റ് ചിത്രകാരന്മാരുടെ ലാൻഡ്സ്കേപ്പ് പെയിന്റിംഗിന്റെ ചിത്രങ്ങളേക്കാൾ യാഥാർത്ഥ്യബോധം കുറവാണെന്നും തോന്നിയാലും ലാൻഡ്‌സ്‌കേപ്പ് പെയിന്റിംഗിനോട് കൂടുതൽ പരിചയസമ്പന്നവും വ്യക്തിപരവും ഭാവനാത്മകവുമായ സമീപനം അവർ സൃഷ്ടിക്കുന്നു. ബ്രൂഗെലിനെ അപേക്ഷിച്ച് വളരെ കുറവാണെങ്കിലും, അവർ ഉപമകൾ അവതരിപ്പിക്കുകയും "സാങ്കൽപ്പിക ലാൻഡ്സ്കേപ്പ് പെയിന്റിംഗുകൾക്ക്" ഉയർന്ന വില നൽകുന്ന സമ്പന്നരായ കമ്മീഷണർമാരുടെ സങ്കീർണ്ണമായ അഭിരുചികൾ പ്രസാദിപ്പിക്കുന്നതിനായി ഈ രീതിയിൽ വരയ്ക്കുകയും ചെയ്യുന്നു.
## പ്രോവൻസ്
ലിംബർഗ്-സ്റ്റൈറമിലെ കൗണ്ട് ഹെർമൻ ഓട്ടോ ഒന്നാമന്റെ ശേഖരത്തിന്റെ ഭാഗമായിരുന്നു ഈ പെയിന്റിംഗ്. പിന്നീട് ഈ ചിത്രം ആംസ്റ്റർഡാം ആസ്ഥാനമായുള്ള കളക്ടർ പിയറ്റ് ഡി ബോയറുടെ കൈവശമെത്തി.

## അവലംബം

## പുറംകണ്ണികൾ
*Painting at the Yale University Art Gallery

വർഗ്ഗം:ഫ്ലെമിഷ് ചിത്രങ്ങൾ
വർഗ്ഗം:ലാൻഡ്സ്കേപ്പ് പെയിന്റിംഗുകൾ
വർഗ്ഗം:യേൽ യൂണിവേഴ്സിറ്റി ആർട്ട് ഗ്യാലറിയിലെ ചിത്രങ്ങൾ
കിഫായതുല്ലാഹ് ദഹ്ലവി

ഇന്ത്യയിലെ ഒരു ഇസ്‌ലാമിക പണ്ഡിതനും ഹനഫി മദ്‌ഹബിലെ നിയമജ്ഞനുമായിരുന്നു **കിഫായത്തുല്ലാഹ് ദഹ്‌ലവി** (187531 ഡിസംബർ 1952).  **മുഫ്തി കിഫായത്തുള്ള** എന്ന പേരിലും ഇദ്ദേഹം അറിയപ്പെടുന്നു. ജംഇയ്യത്തുൽ ഉലമ എ ഹിന്ദ് സ്ഥാപക പ്രസിഡന്റ്, അമീനിയ മദ്രസയുടെ രണ്ടാമത്തെ റെക്റ്ററുമായിരുന്നു അദ്ദേഹം. ഇന്ത്യയിലെ ഗ്രാൻഡ് മുഫ്തി ആയി പരിഗണിക്കപ്പെട്ടിരുന്ന അദ്ദേഹം അമ്പത് വർഷത്തോളം തൽസ്ഥാനത്ത് തുടർന്നു.   അദ്ദേഹത്തിന്റെ ജീവിതത്തിന്റെ അവസാന വർഷങ്ങളിൽ വിദ്യാഭ്യാസപരവും സാമൂഹികവുമായ പ്രവർത്തനങ്ങളിൽ ശ്രദ്ധ കേന്ദ്രീകരിച്ചുവന്നു.

ജാമിയ മിലിയ ഇസ്ലാമിയയുടെ സ്ഥാപനത്തിനായി മഹ്മൂദ് ഹസൻ ദിയോബന്ദിയുടെ നേതൃത്വത്തിലുള്ള ഫൗണ്ടേഷൻ കമ്മിറ്റി അംഗമായിരുന്നു അദ്ദേഹം.   

## അവലംബം

## ഗ്രന്ഥസൂചിക

* 
* 
* 
വർഗ്ഗം:ഇന്ത്യയിലെ വിദ്യാഭ്യാസസ്ഥാപനങ്ങളുടെ സ്ഥാപകർ
വർഗ്ഗം:1952-ൽ മരിച്ചവർ
വർഗ്ഗം:1875-ൽ ജനിച്ചവർ
രവി കുമാർ ദാഹിയ

ഇന്ത്യയിൽ നിന്നുള്ള ഫ്രീസ്റ്റൈൽ ഗുസ്തി താരമാണ് രവി കുമാർ എന്നും അറിയപ്പെടൂന്ന **രവി കുമാർ ദഹിയ**. **Ravi Kumar Dahiya**, 2019 ലെ ലോക ഗുസ്തി ചാമ്പ്യൻഷിപ്പിൽ വെങ്കലമെഡൽ കരസ്ഥമാക്കിയ അദ്ദേഹം 2020 ടോക്യോ ഒളിമ്പിക്സിൽ ഇന്ത്യയെ പ്രതിനിധീകരിച്ചു. ഏഷ്യൻ ചാമ്പ്യൻഷിപ്പിൽ സ്വർണ്ണം നേടിയിരുന്നു. ടോക്യോ ഒളിമ്പിക്സിലെ ഫൈനലിൽ കടന്ന അദ്ദേഹം വെള്ളി മെഡൽ നേടി 

## ജീവിതരേഖ
ഹരിയാനയിലെ സൊണിപാത് ജില്ലയിലെ നാഹ്രിയിൽ 1997 ലാണ് രവി കുമാർ ജനിച്ചത്. നോർത്ത് ഡൽഹിയിലെ ഛത്രസാൽ സ്റ്റേഡിയത്തിൽ സത്പാൽ സിങ്ങിന്റെ കീഴിൽ രവി ഗുസ്തി അഭ്യസിച്ചിരുന്നു. ഇവിടേക്ക് ഒരു കർഷകനായിരുന്ന രവിയുടേ അച്ഛൻ രവിക്ക് കഴിക്കാനായി എന്നും പാലും ഫലവർഗ്ഗങ്ങളുമായി എത്തിയിരുന്നു. ഇത് അദ്ദേഹം പത്തുവർഷത്തോളം തുടർന്നു.

## ഗുസ്തി രംഗത്ത്
2015 ൽ സാൽവഡോർ ഡി ബാഹിയയിൽ നടന്ന ജൂനിയർ ലോക ഗുസ്തി ചാമ്പ്യൻഷിപ്പിൽ 55 കിലോഗ്രാം വിഭാഗത്തിൽ രവികുമാർ വെള്ളിമെഡൽ നേടി. 2017 ൽ പരിക്ക് പറ്റിയതിനെ തുടർന്ന് അദ്ദേഹം കളിക്കളം വിട്ടു നിന്നു ഒരു വർഷത്തിനുശേഷം നടത്തിയ തിരിച്ചുവരവിൽ 2018 ൽ ബുക്കാറെസ്റ്റിൽ വച്ചു നടന്ന ചാമ്പ്യൻഷിപ്പിൽ വെള്ളി മെഡൽ കരസ്ഥമാക്കി. ഇന്ത്യക്ക് ആ ചാമ്പ്യൻഷിപ്പിൽ ലഭിച്ച ഏക മെഡലും അതായിരുന്നു.  ദേശീയ തലത്തിലെ ഗുസ്തി ലീഗ് മത്സരങ്ങളിൽ രവികുമാർ തോൽവി അറിഞ്ഞിട്ടില്ല. അദ്ദേഹം ഹരിയാന ഹാമ്മേഴ്സിനെയാണ് പ്രതിനിധീകരിക്കുന്നത്. .  2019 ൽ നടന്ന ഏഷ്യൻ ചാമ്പ്യൻഷിപ്പിൽ 5 ആം സ്ഥാനത്തെത്തി.

2019 ൽ ആദ്യമായി സീനിയർ വിഭാഗത്തിൽ മത്സരിക്കാനിറങ്ങിയ രവികുമാർ ലോക ചാമ്പ്യൻഷിപ്പിൽ വച്ച് യൂറോപ്യൻ ചാമ്പ്യനായ ആർസെൻ ഹരുത്യുന്യനെയും, ക്വാർട്ടർ ഫൈനലിൽ 2017 ലെ ലോക ചാമ്പ്യനായ യൂകി തകഹാഷിയേയും പരാജയപ്പെടുത്തി  ടോക്യോ ഒളിമ്പിക്സിൽ പങ്കെടുക്കാൻ ലഭ്യമായിരുന്ന  ആറു സ്ഥാനങ്ങളിൽ ഒന്ന് കൈവശപ്പെടൂത്തി.  സെമി ഫൈനലിൽ ലോക ചാമ്പ്യനായ സവുർ ഉഗുയെവിനോട് തോറ്റ രവി വെങ്കല മെഡൽ കരസ്ഥമാക്കി. 

## റഫറൻസുകൾ

വർഗ്ഗം:ഗുസ്തിക്കാർ
വർഗ്ഗം:ഒളിമ്പിക്സിൽ പങ്കെടുത്ത ഇന്ത്യാക്കാർ
ദീപക് പുനിയ

ഇന്ത്യയിൽ നിന്നുള്ള ഫ്രീസ്റ്റൈൽ ഗുസ്തിക്കാരനാണ് ദീപക് പുനിയ **Deepak Punia**. അദ്ദേഹം 2019 ലെ ലോക ഗുസ്തി ചാമ്പ്യൻഷിപ്പിൽ പുരുഷന്മാരുടേ 86 കിലോ ഫ്രീസ്റ്റൈൽ വിഭാഗത്തിൽ വെള്ളി മെഡൽ ജേതാവാണ്. 2020 ടോക്യോ ഒളിമ്പിക്സിൽ ഇന്ത്യയെ പ്രതിനിധീകരിക്കുന്നു.  ഹരിയാനയിലെ ജജ്ജർ ജില്ലയിലാന് ദീപക് പുനിയ ജനിച്ചത്. 

## റഫറൻസുകൾ

വർഗ്ഗം:ഗുസ്തിക്കാർ
വർഗ്ഗം:ഒളിമ്പിക്സിൽ പങ്കെടുത്ത ഇന്ത്യാക്കാർ